text:
Svar til Paula T. Petersen og viðmerkingar til mína grein, um smáplássini skulu stýra fólkinum.
2019-07-01 19:26
Sjálvsagt ynski eg eisini, at fólk fáa møguleikar at búseta seg, har tey ynskja at búseta seg.
Men til ónøgdina hjá Paula um bankafígging og uppskot um almenna íblandan, vildi eg gera viðmerkingar.
At lutfallsliga meira varð mist á størru økjunum enn smáu, skal ivaleyst síggjast í ljósinum av, at inntøkurnar í størru økjunum hava verið lutfallsliga nógv størri, og hava vigað upp ímóti og verið hægri enn tapið av sethúsaútláni.
Bankakreppan skyldaðist onnur viðurskifti enn prívatútlán í Føroyum. Millum annað fígging í útlandinum og handil við virðisbrøvum.
Eg eri samd í, at grannalondini hava almennan studning ella almenna hjálp til bústaðarbygging, inni í myndini - og spurningurin er um vit møguliga skulu inn á slík øki.
Men eg haldi ikki, at tíðin er til slíkt í løtuni, nú húsaprísirnir eru í hæddini og eftirspurningurin eftir húsum í miðstaðarøkinum so stórur.
Almenn íblanding kann ‘koyra bensin á bálið’ og økja um húsaprísstøðið, eisini á smáplássunum. Vit sóu hvussu tað gekk við almennari íblanding í 80-unum, tað er óneyðugt at siga meira um tað.
Hinvegin eru núverandi umstøður eitt høvi til at endurskoða bústaðartørv og í hvønn mun byggjast kann minni, bíligari ella í felagsskapi.
Hetta ger seg eisini galdandi í Tórshavnar Kommunu, at fólk bíða við at byggja, byggja minni, flyta út á bygd, og so framvegis.
--
Viðvíkjandi samstarvi IRF/KB, so fór málið av bakkastokki við tí fyri eyga, at kanna eitt samstarv við møguligari samanlegging.
Eitt gott arbeiði er gjørt, sum hevur fingið til vega nógv tilfar um hvussu ein samanlegging og eitt samstarv fíggjarliga og rakstrarliga hevði kunnað sæð út.
Enn restar í hjá okkum at fáa tilfar og at meta um, um borgarar í Tórshavnar kommunu verða betri ella verri stillaðir í eini samanlegging, enn í sjálvstøðugum rakstri, við øllum teim viðurskiftum, sum gera seg galdandi.
Tað eru fleiri onnur atlit at hugsa um, í hesum spurningi. Eitt nú er Fjarhitafelagið, kervi og grøn orka eisini partur av og knýtt at hesi verkætlan.
Tórshavnar kommuna hevur fíggjarligt grundarlag til hetta valið, samstarv ella ikki, og sum poltikkari í Tórshavnar Kommunu, eri eg vald til at taka ábyrgd vegna fólkið í Tórshavnar Kommunu.
Hesum arbeiða vit við.
Vinaliga
Bergun Kass,
Framsókn


c: text/html

text:
Á sumri 2017 var italskt filmslið í Vági undir leiðslu av Valter Torri. Burturúr ferðini kom ein sera áhugaverdur dokumentarfilmur, sum nú er tøkur á Youtube.
Dokumentarfilminum “Suðuroy, the island of wind” hjá Valter Torri er í november vístur á stóru italsku sjónvarpsrásini RAI í sendirøðini Geo, har tað vanliga eru fleiri milliónir hyggjarar.
Dennis Holm, borgarstjóri, fegnast um filmin og at hann eisini er gjørdur við enskari undirtekst. Ongin ivi er um, at vøkru myndirnar og sjálvar søgurnar í dokumentarfilminum hava týdning fyri okkum í Vági og í Suðuroynni í eitt nú ferðavinnuhøpi, sigur borgarstjórin. Vit hava í øðrum førum staðfest, m.a. tá frímerki um hálendska skipið Westerbeek, sum fór á land vestanfyri Suðuroynna, varð almannakunngjørt í Hálandi, at talið av hálendingum, sum hava vitjað Suðuroynna er vaksið. Millum nógvu tjóðirnar, sum ferðast til Føroyar, eru sjálvsagt fólk úr Italiu, og er tað ikki óhugsandi, at vit komandi árini fara at síggja fleiri ferðafólk úr Italiu í Suðuroynni, sigur Dennis Holm.
Dokumentarfilmurin er “Suðuroy, the island of wind” er sum nevnt á italskum, men hevur enska undirtekst.
Filmurin varir góðir 30 minuttir og kann síggjast her.

robotstxt: allowed

filter: keep


text:
Føroyahúsið: 22 umsóknir vóru til starvið um at gerast leiðari í Føroyahúsinum. Umsóknirnar vóru bæði frá føroyingum og dønum.
Føroyahúsið boðar frá, at Sissal Kampmann er sett sum nýggjur leiðari í húsinum. Hon tekur við starvinum 1. august 2019.
Fyrstu tveir mánaðarnar av starvstíðini fer hon at arbeiða saman við fráfarandi leiðara, Hans Petur í Brekkunum, sum hevur røkt starvið í 12 ár.
Sissal Kampmann er útbúgvin cand.mag. í Norðurlendskum Bókmentum og Máli av lærda háskúlanum í Keypmannahavn. Hon hevur verið virkin á føroyska mentanarpallinum í mong ár.
Vit kenna Sissal Kampmann frá m.a. mentanarsendingum í Kringvarp Føroya, eisini hevur hon rikið eina mentanar- og tónleikacafé í Vestmanna, og júst hetta vikuskiftið fyriskipar hon skránna í fjósinum á G! Festivalinum.
- Vit eru sera fegin um at hava sett Sissal Kampmann í starv sum leiðari í Føroyahúsinum. Hon hevur neyðugu førleikarnar, sum Føroyahúsið hevur brúk fyri, sigur Martin Karbech Mouritsen, formaður í starvsnevndini fyri Føroyahúsið.
Um tú veitst okkurt, sum VP ikki veit - skriva so til vp@vp.fo


text:
Vil tú duga at samskifta á sponskum á tíni ferð til eitt spanskttalandi land, so KOM og lær teg spanskt á grundstøði áðrenn summarferiuna.
Á skeiðnum lærir tú m.a., hvussu tú skal:
• heilsa uppá fólk
• siga hvørji tú og onnur eru, greiða frá aldri, starvi o.ø.
• samskifta á matstovu
• samskifta í sambandi við innkeyp
• fortelja um tína familju og tín gerandisdag
Tú fært eitt orðaval, sum tú kanst brúka beinanvegin í ymsum støðum. Tú lærir mest neyðugu mállæruna gjøgnum venjingar og málsligar uppgávur.
Arbeiðsháttur
Vit arbeiða við:
• Orðavali
• Tilfari við upplýsingum um Spania og Latínamerika
• Grundleggjandi mállæru, t.d. at benda og brúka sagnorð í nútíð
• Venjingum, har tú lærir at brúka málið
• Fjølbroyttum uppgávum
Undirvísingin er ein blandingur av floksundirvísing og bólka- og pararbeiði.
Tilfar
Ein lærubók og ein venjingarbók verða bílagdar til tykkara at keypa áðrenn skeiðið byrjar.
Samskifti
Í tíðarskeiðnum verður ein bólkur gjørdur á Facebook, har til ber at samskifta við lærara og hinar luttakararnar um tilfar, ætlan og heimaarbeiði.
Skeiðið er fyri byrjarar og teg, sum einki spanskt dugir frammanundan.
Fyrireikingartíðin er umleið 2 tímar um vikuna.
Tilmeldingarfreistin er mánadagin 8. apríl 2019
Melda til við at skriva til info@bituff.com


text:
Nøvn: Miriam Thomsen & Búgvi Hentze Thomsen
Stutt lýsing um brúðarparið: Miriam Thomsen er 25 ár, ættað úr Fuglafirði og lesur hon til lærara á 2.árið á Fróðskaparsetrið Føroya. Afturat lesnaðinum starvast hon í Vælveru Fitness í Saltangará. Búgvi Hentze Thomsen er somuleiðis 25 ár, ættaður úr Saltangará og arbeiðir hjá Føroya Tele sum kundaráðgevi. Hann er frammanundan útbúgvin krambakallur og hevur ætlanir um at útbúgva seg víðari innan arbeiðsøki. Saman búgva tey í Rituvík, og hava tey búð har síðani 2015.
Brúdleypsdato: 16.07.2016
Gestir til veitsluna: 100 fólk – fyri innbodnum
Stað fyri vígsluna: Rituvíkar Kirkja
Veitslan bleiv hildin: Bygdarhúsið í Leirvík
Myndafólk: Andri Gerðisá
Búgvi greiðir frá:
Vit hava verið par síðani vit vóru 16 ára gomul og vit hava nærum altíð vita, tað skuldi verða vit. Síðani vit fluttu inn saman, byrjaðu vit at hugsa meir og meir um at gifta okkum. Nógv taka eina felags avgerð um hetta, men so var ikki hjá okkum.
Eg hevði spælt mær við tankan um at spyrja Miriam, um hon vildi verða kona mín, í eina tíð og hvussu eg skuldi gera. Eg visti ikki hvørja stødd ringurin skuldi vera, so tá Miriam ein dagin hevði lagt ein ring frá sær, sum hon hevði fingið frá mær, tá hon var 17 ár, var eg skjótur á staðið at taka hann. Hon gekk altíð við hesum ringinum og hevði sera ringa samvitsku við, at ringurin nú var horvin og tordi ikki at fortelja tað fyri mær. Eftir at hava gingið við ringari samvitsku í nakrar mánaðir, mátti hon fortelja tað fyri mær og var tað við sorgblídni. Eg visti jú væl, at hann var vekk, tí eg hevði jú tikið hann, so svarið frá mær, var ikki meir enn “áh?”.
Ætlanin hjá mær var at fara á knæ nýggjársaftan kl 00:00, tí Miriam ikki plagar at lata so væl at nýggjárinum og ætlaði eg, at broyta hennara hugburð til ta betra. Eg hevði ætlanir, um, at vit bæði skuldu vera saman við fleiri av okkara vinfólkum í Runavík, serliga tí Miriam áður hevði nevnt, at tað var so stuttligt, um man var nógv savnaði saman tá eitt fríggjarí fór fram. Tvørari enn so vildi Miriam sleppa til eina vinkonu í Fuglafirði, og eg so koyrdi hana inn. Eg leyg fyri henni og segði, at eg fór út aftur til Runavíkar til vinfólkini, men fór eg oman til verfaðir at spyrja hann um vælsignilsi. Beint áðrenn midnátt fór eg aftur til, har sum Miriam var, og í mínum fínasta stási klokkan 00:00 fekk eg mítt JA!
Datoið fyri brúdleypsdagin hjá okkum, sum var 16/07-16, hevur stóran týdning fyri okkum. “16”, er tí at vit vóru 16 ár tá vit møttust, “07”, tí vit høvdu verið saman í 7 ár, tá vit giftust og “16”, tí vit valdu at geva hvørjum øðrum okkara ja í 2016. Miriam
Miriam greiðir frá:
Datoið fyri brúdleypsdagin hjá okkum, sum var 16/07-16, hevur stóran týdning fyri okkum. “16”, er tí at vit vóru 16 ár tá vit møttust, “07”, tí vit høvdu verið saman í 7 ár, tá vit giftust og “16”, tí vit valdu at geva hvørjum øðrum okkara ja í 2016.
Nakrar dagar frammanundan hevði eg fingið gjørt neglirnar hjá Mirjam, sum arbeiðir í Stjørnuskotinum. Eg skuldi møta á Salong Haldu í Gøtu klokkan 06:30, har Halda Johannessen skuldi gera bæði hárið og sminkuna hjá mær. Búgvi slapp harafturímóti at sova leingi, og var hann ikki uppi fyrr enn klokkan nærkaðist 11:00.
Vígslan skuldi verða í Rituvíkar kirkju og skuldi hon byrja klokkan 13:00, har Ovi Brim prestur skuldi víga okkum. Tá klokkan nærkaðist 12:00, var eg enn ikki klár. Kjólin var sjálvandi heima hjá foreldrum mínum í Fuglafirði, har eg skuldi gera meg klára, og máttu vit tískil øll í húsinum hjálpa mær í kjólan.
Eg hevði eitt ynski um at keypa ein brúðarkjóla, men eftir at hava verið ein túr inni í Brúðarlín, var eingin ivi um, at eg skuldi hava ein har frá, og skuldi hann verða leigaður. Tilhoyrandi skógvar og slør, hevði eg frammanundan keypt á netinum. Búgvi var í føroyskum búnaða, við hvítum vesti og hosum.
Eftir at enduliga vera komin í brúðarkjólan, gekk leiðin í brúðarbilin, sum skuldi leiða meg til vígsluna. Besti vinmaður mín koyrdi brúðarbilin og tað eri eg sera glað fyri. Eg haldi tað er sera umráðandi at hava í huga, at brúðurin skal føla seg trygga og róliga við honum, sum koyrir, og tað gjørdi eg sannuliga.
Eftir vígsluna valdu vit at fáa myndir tiknar bæði inni í kirkjuni og eisini úti. Vit vóru sera heldig, at veðrið var við okkum, soleiðis at tær flestu myndirnar vórðu tiknar úti. Andri Gerðisá var myndamaður, og fylgdi hann okkum frá morgni til myrkurs.
Veitslan, sum varð hildin í Bygdarhúsinum í Leirvík, fara vit ongantíð at gloyma og halda vit sjálvi, at tað var eitt tað besta borðhaldið, vit nakrantíð hava verið til. Vit vildu hava eitt siðbundið brúdleyp, saman við okkara nærmastu og tískil var tað eitt brúdleyp fyri innbodnum, har vit høvdu 100 gestir og aldursmarkið var 14 ár.
Vit fingu rækju coctail sum forætt og lambskjøt við tilhoyri sum høvuðsrætt. Vit valdu dessertina frá, tí stórt køkuborð skuldi vera eftir borðhaldið og dansin. Ístaðin høvdu vit gávueskjur standandi á borðinum til hvønn einstakan gest við ymiskum góðum í.
Búgvi er so heldigur, at hann hevur so góðar vinmenn, sum komu við stuttligum innsløgum. Eisini hevði familjan hjá mær yrkt 2 sangir og skipað fyri øðrum undirhaldi eisini.
Gestirnir settu eisini sín serliga dám á veitsluna, við at vera so við uppá tað og syngja deiliga hart við. Vit halda, at tá man hevur eitt so lítið og nærverandi brúdleyp sum vit høvdu, so er hetta júst tað sum hendur, tí øll kenna hvønn annan.
Meðan tað varð ruddað av frá borðhaldinum, slapp eg at dansa brúðarvalsin við manni mínum í dansisalinum. Eftir hetta, sungu systir mín og vinmaður hennara eitt so vakurt lag, har eg dansaði við pápa mínum og Búgvi dansaði við mammu síni. Vit rundaðu samansjóðingina av, við at syngja eitt bygdar-kegl, sum forelduri míni høvdu yrkt og eru vit bæði samd í, at øll brúdleyp skuldu havt hetta.
Tað, sum vit halda er so deiligt við Bygdarhúsinum í Leirvík er, at hús, kokkur og servitrisur eru íroknaði í prísinum pr. kuvert!
Av tí, at brúdleypið var so lítið og avmarkað, so høvdu vit brúðarhús dagin eftir, har øll vóru hjartaliga vælkomin at heilsa upp á.Miriam
Køkuborð við brúðarkøku frá Køku-design v/Ildiko Johansen og øðrum køkum varð gjørt klárt og tónleikur varð settur frá í dansisalinum til tey, ið høvdu hug at dansa víðari. Vit vóru sera glað fyri allan dagin sum hann var og er hann ógloymandi fyri okkara viðkomandi. Tað sum vit halda er so deiligt við Bygdarhúsinum í Leirvík er, at hús, kokkur og servitrisur eru íroknaði í prísinum pr. kuvert!
Av tí, at brúdleypið var so lítið og avmarkað, so høvdu vit brúðarhús dagin eftir, har øll vóru hjartaliga vælkomin at heilsa upp á. Saman høvdu vit ikki ferðast longri enn til Danmarkar, so hetta var eitt ynski, sum lá frammaliga í planunum. Vit ynsktu ikki at nýta alt ov nógvan pening, so leiðin gekk til Tenerife í 14 dagar, har vit steðgaðu eina nátt í Danmark báðar vegir. Fyri okkum var tað ein fantastisk ferð og er tað, sum man sjálvur ger tað til.
Góð ráð
Búgvi: Um tit ynskja at gera ymiskt prýði sjálvi, sum vit gjørdu, gerið hetta í góðari tíð. Miriam byrjaði at samla uppá ymiskt eitt ár frammanundan, sum hon gjørdi um til pynti: Livorpostei krukkur gjørdi hon um til vakrar stearinljós krukkur, cremefine róma íløt, gjørdi hon um til vasar. Eisini hevði hon bílagt t.d. gávueskjur til dessertina, navnaskeltið til borðplanin, rósubløð til borðprýði o.a. á netinum so hvørt, so tað ikki var nakað, ið skuldi stressa upp undir stóra dagin. Hetta setti sín persónliga dám á brúdleypið, samstundis sum vit spardu ótrúliga nógvar pengar. Á 1 ára hjúnarbandsdegi okkara, funnu vit so útav, at vit nú skulu verða 3. 🙂
Deil hesa grein


text:
Minnast og gloyma í Norðuratlantshavi
23. november verður skipað fyri ph.d. seminari og serligari framsýning: "Memory and Forgetting in the North Atlantic - Imagological and Postcolonial Perspectives" í Keypmannahavn.
Hetta ph.d. seminarið er um serliga føroyska og norðuratlantiska minnismentan og verður 23. november 2010 á Institut for Kunst og Kulturvidenskab á Københavns Universitet.
Skeiðið er opið fyri øll og er ókeypis. Áhugað og granskaralesandi kunnu melda seg til áðrenn. Onnur kunnu eisini við telduposti boða frá, at tey koma: kimsimon@ruc.dk
Stuðlað hava Dansk-Færøsk Kulturfond og KLIK.
Les meiri um seminarið:
cds.hum.ku.dk/courses/other_arrangements/
Hesi skipa fyri seminarinum:
Kim Simonsen PhD Fellow and Mag.art, European Cultural Studies, Roskilde University
Ann-Sofie Nielsen Gremaud PhD Fellow and MA, Department of Arts and Cultural Studies,
University of Copenhagen
og
Ole Wich listamaður skipar fyri framsýningini.
-
16.07.2019 NáttúruvísindadeildinLæring í støddfrøði er ymisk við og uttan talgild amboðLouise Meier Carlsen hevur kannað fellurnar við at brúka tel...
-
14.07.2019 SetriðSemjuskjal undirskrivað við SetriðPoul Michelsen, landsstýrismaður, og Sigurð í Jákupsstovu, r...
-
10.07.2019 Setrið286 fáa bjóðað lestrarpláss í 2019Í dag fáa umsøkjarar til útbúgvingarnar á Fróðskaparsetrinum...


text:
Oliver Jeffers
Oliver Jeffers er írskur myndprýðari og rithøvundur. Hann er føddur í Vesturaustralia í 1977, men flutti longu tvey ára gamal til Belfast við foreldrunum. Hann tók prógv í myndprýðing og visuellum samskifti á universitetinum í Ulster í 2001.
Hann er kendur myndprýðari og hevur havt framsýningar m.a. í New York, London, Belfast, Sydney og melbourne
Vilst og funnin aftur er onnur myndabókin um ein ónevndnan drong í stríputari troyggju og við stelkabeinum. Tann fyrsta er How to Catch a Star og seinasta er The Way Back Home. Drongurin við teimum bláu eygunum og stóru nøsini býr í einum húsi onkustaðni, men har síggjast ongantíð nøkur foreldur. Tað er kanska hetta, sum ger, at drongurin ferðast til heimsins enda við einari pingvin ella fer upp á mánan og hittir eitt ókunnuskapilsi ella eina stjørnu. Onkursvegna tykist hesin drongurin at vera sum vilstur í einum óendaliga stórum landslagi.
Vilst og funnin aftur er eisini gjørd sum teknifilmur, sum hevur vunnið kenda BAFTA prísin.
Útgáva:
2011 Vilst og funnin aftur
Umrøða:
Grein í Artist and Illustrators Magazine
Tina Essmaker: Oliver Jeffers. thegreatdiscontent.com 19. mars 2013
Heiður:
2005 CBI Bisto Award fyri Vilst og funnin aftur
2005 Nestle Gold Medal Award fyri Vilst og funnin aftur
2006 BBC Blue Peter. Best book to read aloud fyri Vilst og funnin aftur
2006 BBC Blue Peter Book of the Year Award fyri Vilst og funnin aftur
Heimasíða:
oliverjeffers.com


text:
Skráin fyri Føroya Sjómannadag 2018
Mentan08-08-2018 - 22:29 - Jóanis Albert Nielsen
Føroya Sjómannadagur hevur til endamál at nøra og varðveita áhugan fyri fiskivinnuni á sjógvi og á landi, og at kveikja áhuga fyri tí, ið hevur við sjógvin at gera. Hetta verður gjørt uppá ein hugnaligan, gevandi og rúsfríðan hátt, so at familjur og fólk í øllum aldursbólkum kunnu njóta gleði av hesum tiltaki. Øll tiltøk á Føroya Sjómannadegi eru ókeyis.
Høvuðsstuðul:
Klaksvíkar Kommuna
&
Norðoya Sparikassi
Skráin fyri Føroya Sjómannadag 2018
MÁNADAGIN 13. AUGUST
Kl. 19:00
Grannskoðarafyritøkan NUMO leggur fram feska greining, sum vísir fíggjarligu støðuna hjá veikasta parti av flotanum, útróðrar- og línuflotanum.
Fyrilestur í Gamla Seglhúsí Klaksvík.
Símun Absalonsen, Bjarni Arnason og Arni Poulsen frá Grannskoðaravirkinum Numo leggja fram.
TÝSDAGIN 14. AUGUST
Kl. 19:00
ÚR ØSKUNI INN Í FRAMTÍÐINA
Bogi Jacobsen, stjóri í uppisjóvarvirkinum, Varðin Pelagic, greiður frá endurbyggingini av uppisjóvarvirkinum á Tvøroyri og visiónum aftan fyri virkið á Tvøroyri.
Framtíðin í fiskivinnuhøvuðstaðnum
Jógvan Skorheim borgarstjóri greiður frá menningini av Klaksvík og visiónunum og ætlanum, sum býráði hevur sett út í korti og framtíðarkørmum fyri vinnu-, handils- og mentanarlív.
Aftaná framløgurnar verður høvið at seta spurningar og gera viðmerkingar.
Eisini ber til hjá fólki at royna serliga 3D útgerð og uppliva framtíðar miðbýin í Klaksvík í tykisveruleika (virtual reality).
Eisini bjóðar Sjómannadagur kaffi og smákøkur.
Tiltakið verður í Miðhøllini á Skúlatrøð.
MIKUDAGIN 15. AUGUST
19.00
Í Miðhøllini á Skúlatrøð.
Fiskivinnutingið vigar lógina um sjófeingi
Hvussu roynist nýggja lóggávan, og hvussu gongur við skiftinum frá fiskidagaskipanini til eina kvotuskipan fyri heimaflotan?
Marknaðargrundað skipan. Fleiri aktørar inn í vinnuna. Útlendskur ognarskapur burtur. Uppboðssøla. Menningarkvotur……..
Á árliga fiskivinnutinginum á Sjómannadøgunum kjakast formenninir í teimum sjey politisku flokkunum um fyrstu royndirnar av fiskivinnunýskipanini.
Fiskivinnutingið er ein almennur fundur, har eisini áhoyrarnir fáa høvi at seta politikarunum spurningar.
Luttakarar:
Jørgen Niclasen, formaður í Fólkaflokkinum
Bárður á Steig Nielsen, formaður í Sambandsflokkinum
Aksel V. Johannesen, formaður í Javnaðarflokkinum og løgmaður
Jógvan Skorheim, formaður í Sjálvstýri
Høgni Hoydal, formaður í Tjóðveldi og landsstýrismaður í fiskivinnumálum
Jenis av Rana, formaður í Miðflokkinum
Poul Michelsen, formaður í Framsókn
Orðstýrari: Jón Brian Hvidtfeldt
Norðlýsið stroymar fundin.
HÓSDAGIN 16. AUGUST
19.00
Datt fyri borð og rak einsamallur í sjónum í næstan eitt heilt samdøgur.
Danin Thorbjørn Hendil var í 2015 út fyri eini hending á sjónum, sum kundi kosta honum lívið. Einsamallur í báti sínum av Ærø til Keypmannahavnar, var hann áhálsin og endaði á sjónum, har hann sær seglbátin sigla frá sær. Nú byrjar ein dystur fyri at yvirliva. Í út við eitt samdøgur rak hann á sjónum.
Fyrilesturin verður í deildini hjá Betri í Klaksvík.
FRÍGGJADAGIN 17. AUGUST
18.00
Fiskikapping á Kósabrúnni
Stór fiskikapping á Kósabrúnni fyri bæði gentur og dreingir.
Børnini skulu sjálvi hava tráðu við. Agn verður útflýggja á bryggjuni.
Silvi vitjar og børn og vaksin fáa kakao, sunnkist og góðgæti.
Vinnararnir av sjálvari fiskikappingini fáa fríbilett til Cirkus Baldoni og verða heiðraðir á stórapalli á Sjómannadegnum leygarmorgunin 18. august.
19.00
Stórt Vatnkríggj millum bátar og skip
Skip og bátar leggja at Kósabryggjuni og taka fólk umborð og síðani verður kríggjast millum bátarnar á Vánni. Sløkkilið og bjargingarfeløg úr øllum landinum luttaka í vatnkrígginum.
Silgt verður í ring inni á vánni og kríggið endar tá Sjóverjuskipið Brimhil blæsir tríggjar ferðir við stóra skipslúðurin.
TRYGDARBOÐ:
Allir bátar skullulurta á VHF-inum á Kanal 6.
Silgt verður móti klokkuni runt sjóverjuskipið Brimil
Um Brimil blæsir í lúðurin (eitt langt floyt) undir vatnkrígnum, skullu bátar og skip leggja stilt beinan vegin. Brimil blæsur í gongd aftur við tveimum stuttum floytum.
Vatnkríggji endar við at Brimil heilsar tríggjar ferðir við lúrðinum
ØLL SKULLU VERÐA Í BJARGINGARVESTI.
Øll sløg av skipum og bátum kunnu luttaka í vatnkrígnum. Tey sum ætlað at luttaka verða vinarliga biðin um at boða frá við at ringja til Eyðstein Poulsen, tlf. 217014.
Kaptain Gardar Vatnkríggj
Á vestursíðuni frammanfyri Northern Fish Cold Storage, skipar Kaptain Gardar fyri vatnkríggj fyri smærri børn og teimum, sum ikki ynskja at verða umborð á bátunum.
Kaptain Gardar og aðrir sjórænarar verja seg móti børnum við vatn kanón o.ø..
Tilmelding til fiskikapping og vatnkríggj,
Tilmelding í Norðoya Sparikassa í Klaksvík frá mánadegnum 13. august til fríggjadagin 17. august kl. 15. Í deildini hjá Norðoya Sparikassa fáa børnini ein vatnpistól (avmarkað nøgd).
Øll - bæði børn og vaksin, sum luttaka í vatnkrígnum, kunnu roknað við at gerast dýggj vát og tí er umráðandi, at verða í heitum klæðum.
LEYGARDAGIN 18. AUGUST
09.00
Føroysku træseglskipini og motorbátar hittast á Pollinum og seta segl.
10.00
Seglskipini koma á Klaksvík og leggja at bryggju innast í krókinum við langu-kaj. Westward Ho, Dragin, Brimnes, Norðlýsið og Thorshavn.
10.00 Ókeypis "sjómannavenjing" í Fullpower, Klaksvíksvegur 72
10.30
Merkið vundið á stong
Umboð fyri manning, sum hevur longstu leið til Føroya Sjómannadag, heysar Merki í húnar hátt meðan Tjóðsangurin verður sungin.
Tá tjóðsangurin er sungin er borðreitt við Kaffi, Te, Kakkao, Sjómannabolla og vinarbreyði á bryggjuni.
10.45
Jógvan Skorheim,
borgarstjóri, bjóðar vælkomin.
Høgni Hoydal,
landsstýrismaður í fiskivinnumálum, setur Føroya Sjómannadag og handar bestu skipum og bátum í Føroyum, heiðursmerki.
Skipalista-Kvissin.
Undankapping til stóru finaluna í spurnar kappingini hjá Skipalistanum, sum verður á stóra pallinum kl. 15:15.
Eftir skipalist-Kvissin
fara Harmonikutónleikarar, frá Fuglafjarðar Harmonikufelag, spæla kend løg í stóra tjaldinum.
11.00 – 18.00
Listaframsýningar.
Lydia Petersen og Magna Auðunsson sýna fram í stóra tjaldinum.
Edward Fuglø hevur opið atelier í gomlu Sýslumans húsunum.
11.00-16.00
Norðoya Fornminnasavn opið
11.00 – 19:00
Rógving fyri børn og ung á flakum í grunnum hyli á bryggjuni.
11:00 – 17.00
Sjórænaraskip og bátar leggja at bryggju og sigla túrar við børnum.
Kaptain Gardar & Stampi skipa fyri SKEIÐI FYRI LÍTLAR SJÓRÆNARAR .
Børn undir og í skúlaaldri kunnu royna sýni kynstur sum Sjórænarar.
Øll, sum klára royndirnar, fáa eitt diplom frá Kaptain Gardar & Stampi.
11.00 – 17:00
Vilt á sjónum:
Uppliving fyri lívið – bæði fyri børn og vaksin
- Túrar við speedbátum, sum ganga 70 míl. …. ÓKEYPIS!!!
- Royn teg hangandi afturúr speedbátum, sitandi á luftpútum…..ÓKEYPIS!!!
11.00 – 17:00
UMBORÐ Á WESTWARD HO verða tveir mans ílatnir føroyska húgvu, skipstroyggju, stivlar/tuflur og vøttir - hjálpa fólki at hála t.d. fokkuna ella mesanin - upp og niður, leggja undir lippuna, halda tørn og seta fast á kuffilnaglan. Síðani at gera fallið upp.
UMBORÐ Á SKÚLASKIPINUM DRAGIN verður Kahúttin rigga um til skúlastovu við øllum tólum og undirvísingartilfari, sum næmingarnir vanliga nýta. Greitt verður frá, hvussu vit ígjøgnum árið nýta skúlaskipið til undirvísing. Eisini ber til at heysa okkurt segl upp og niður.
12.00
Føroyameistarakapping – Vinda hespur upp í noða. Kappingin er fyri pør.
Tilmelding á pallinum.
13.00 – 19.00
FØROYA ÁTILIGASTA FISKABORÐ
----
Fish & Chips frá JFK
JFK bjóðar aftur í ár Fish & Chips á Sjómannadegnum.
Fiskurin er fyrstafloks toskur frá Gadus, meðan chipsini verða framleidd úr nýggjum eplum úr Onglandi, sum eru serliga væl egnaði til endamálið.
Kokkar eru brøðurnir Gavin og Craig Lewis, sum eisini hava verið við undanfarin ár. Teir koma frá matstovuni Lewis’s Fish & Grill, sum teir júst hava stovnað í London. Afturat kokkunum Gavin og Craig Lewis kemur kokkurin Pete Calvert, sum í ár varð kosin ”Young Fish Frier of the Year 2018” í Stórabretlandi.
JFK hevur sostatt útgjørt seg væl at servera Fish & Chips til allar gestirnar á Sjómannadegnum. Fyri at stytta um tíðina í bíðirøðini, kann hvør persónur í mesta lagi fáa fýra portiónir.
Føroya Bjór bjóðar sodavatn og vatn afturvið.
Opið verður frá kl 13, og so leingi sum fólk ynskja at fáa Fish & Chips.
-----
Bakkafrost á Sjómannadegnum
Vit á Bakkafrost eru errin av okkara vælsmakkandi og heilsugóða laksi, aldur á føroysku firðunum.
Á Sjómannadegnum fara vit at borðreiða við ókeypis smakkiroyndum, á dekkinum umborð á M/S Rólant.
Legg leiðina framvið og royn hesar leskiligu, men heldur øðrvísi smakkiroyndir.
Hesar fara vónandi at geva tær íblástur til aðrar laksarættir.
-----
Samtakið Christian í Grótinum bjóðar Makrel.
Á sjómannadøgunum í ár hava vit valt at gera ein rætt við heittroyktum makreli, sum verður royktur á staðnum og eftir ætlan borðreiddur flógvur.
Afturvið er ein eplasalat og nakað av súltaðum reyðleyki.
Makrelurin er fiskaður í juli 2018 og er rætturin vit bjóða í ár enn eitt dømi um hvussu vit kunnu eta fyrstafloks makrel fiskaður á leiðunum runt Føroyar.
Omaná bjóða vit kaffi og eina rabarbu desert frá Bakaríinum.
-----
Grinda buffé við stóra tjaldi
Kóka fesk grind, spik, eplir við sterkun sinoppi afturvið.
Grillaðir grindabúffar, við rómaeplum.
----
13.00 – 17.00
Opið skip umborð á danska sjóverjuskipinum Hvidbjørnen. Manningin vísur runt og bjóðar pannikøkur, kaffi og saft.
13.00 – 17.00
Opið skip umborð á Brimli. Manningin bjóðar heitar vaflur og Kakao.
13.00 – 17.00
Opið skip umborð á rannsóknarskipinum hjá Havstovuni, Magnus Heinason. Granskarar sýna fram royndarstovur og ymiskt annað áhugavert. (Av tí at Magnus Heinason hesa tíðina av árinum ger ymiskar royndir verður ikki greitt fyrr enn á Sjómannadegnum um skipið luttekur)
(Luttøkan á Sjómannadegnum er treyta av at Magnus Heinason verður liðugur við yvirlitstrolingarnar)
13.00 - 17.00.
Opið hús á Looknorth.
Til ber at síggja hvussu framleitt verður EPS (flamingo) og hart plast.
Víst verður runt á virkinum og Looknorth bjóðar kaffi og vaflur.
Høvið verður eisini at uppliva nýggjastu framleiðsluna av føroyskum leypum. Eisini ber til at keypa leypin.
13.00 - 17.00
Vardi verkstaðurin á Brekku og virkis- og tilhaldsstaðið, Gloym meg ei, sýna fram í café-ini hjá Looknorth.
13.00 - 17.00
Ókeypis kramarísar.
Føroya Sjómannadagur bjóðar ókeypis kramarísar til børn og vaksin.
13.00 – 17.00
Norðoya bjargingarfelag hevur opið skip umborð á bjargingarbátinum Ziska
13.00 – 17.00
Blái króssur deilir ókeypis ballónir út til børn.
13.00 – 17.00
Silvi skipar fyri fiskidammi í stóra tjaldinum.
13.15
Skera upp grind
Grindamanna Felagið vísir hvussu hvalir verða skornir upp.
Frásøgumaður greiður frá baði á føroyskum og enskum.
13.30
Bjargingarroynd við Tyrluni hjá Atlantic Airways og Norðoya Bjargingarfelag.
Samstundis hevur Klaksvíkar Sløkkilið venjing.
14.00 – 17:00
Føroyameistarakapping – Kassastabling
Norðoya MC skipar fyri
14.00 – 18.00
Silja-Star siglir til Kópakonuna í Mikladali við ferðaleiðara.
Túrurin tekur uml. 50 min. frá tí farið verður úr Klaksvík til lagt verður at bryggju aftur í Klaksvík.
Siglt verður frá Langu-kaj kl. 14:00, kl. 15:00, kl. 16.00, og kl. 18.00.
14.00
Føroyameistarakapping - Agnskering
Tilmelding á pallinum
14.15
Føroyameistarakapping í Egning
Tilmelding á pallinum
15.00
Føroya flottasta og átiligasta køka.
Heiðursmerki verða givin til flottastu og til átiligastu køkuna.
Køkudómarar: Ranva Knudsen, Jóhanna á Tjaldrafløttu og Olevina Sundsskarð.
Køkurnar skulu latast inn í stóra tjaldinum kl. 13.
15.00 – 16.00
Harmonikutónleikarar, frá Fuglafjarðar Harmonikufelag, spæla kend løg í stóra tjaldinum.
15.15
Skipalista-Kvissin
FINALAN – spurnarkapping.
Ernst S. Olsen og Gunnar Nolsøe eru vertir.
15.25
Svimjikapping á Vánni
Svimjifelagið ÆGIR skipar fyri svimjikapping tvørtur um Vánna. Tilmelding hjá ÆGIR.
Kappast verður í bólkum: Menn, Kvinnur (25 ár og eldri), Dreingir og Gentur (undir 25 ár)
17. 00
Føroyameistarakapping – Trolbøting
Tilmelding á pallinum
17.30
Togtogan millum skipsmanningar
Tilmelding á pallinum, 8 persónar pr. lið.
18.00
Innleiðandi kapping – Sjómannstak
Føroyameistarakapping
Tilmelding á pallinum
18:30
Føroyameistarakapping – Halda dregg
Tilmelding á pallinum
19.00
Føroyameistarakapping – Sjómannstak
FINALAN
19.10 (umleið)
Felagssangur í stóra tjaldinum.
Tá FM í Sjómannstaki er liðugt fara Hans Hjalti Skaale og Hóraldur Joensen at skipa felagsang við sjómannsvísum í stóra tjaldinum á bryggjuni.
20.10
Klaksvíkar Dansifelag skipar fyri tiltaki um grindavísuna í Spaniastovu.
Jónleif Johannesen, greiðir stutt frá grindavísuni, søgugongd, yrkjara, og siðum, sum eru knýttir at grindavísuni.
Jógvan Ravnsfjall, greiðir frá grindarakstri um tað mundi tá grindavísan er yrkt (1835).
Eftir hetta verður farið uppá gólv at kvøða grindavísuna. Jóngerð Midjord skipar
Kl. 20.30
Sangfundur í nýggja Solo Deo Gloria í Klaksvík.
Samkoman í Solo Deo Gloria tekur nýggju hølini á Klaksvíksvegi 56 í brúk.
Ein drekkamauður verður aftaná sangmøtið.
SUNNUDAGIN 19. AUGUST:
11.00
Sjómansguðstænasta í Christianskirkjuni.
Hanus á Gørðum sóknarprestur prædikar.
Umboð fyri sjóverjuskipini Brimil og Hvidbjørnen hava upplestur.
Heðin Askham syngur til sjòmannsgudstænastuna.


text:
Thordis Dahl Hansen
Balss Marita Lisberg
Ólavsøkuaftan, 28. juli, verður ólavsøkan sett. Til setanina ganga ítróttarfólk og hornarorkestur skrúðgongu.9
Ólavsøkudag, 29. juli, ganga løgtingslimir, landsstýrisfólk, prestar og ríkisumboðið skrúðgongu úr Tinghúsinum oman í Havnar kirkju til guðstænastu.13
Eftir guðstænastuna fer skrúðgongan niðan aftur til tinghúsið, har eitt stórt ólavsøkukór syngur á Tinghúsvøllinum og har nógv fólk er samankomið.15
Eftir sangin fara tingfólkini og landsstýrisfólkini inn í Tinghúsið, har løgmaður setur tingið og eitt nýtt tingár byrjar.17
Á ólavsøku er sera nógv at fara. t.d. listaframsýningar, tivoli, fólkafundir, konsertir og fótbóltur.21
Men hóast tað er nógv at fara til, so eru tað nógv, sum bert ganga oman og niðan og práta við fólk.23
Og so er tað mittnáttarsagnurin 29. juli. Fyri fleiri er hetta hæddarpunktið, tá ið fleiri túsund fólk eru samlað til felagssang á Vaglinum.25
Foto/ Myndir/ Asseq/ Valokuva/ Guvvieh/ Nuotraukos/ Photo:
S1+10+12+16: Sigmar Mørkøre
S4+8+24: Birgir Kruse S6: Peter Nicolai Arbo
S14: Heini Nygaard
S18: Noomi Káradóttir Rasmussen
S20: Guðrið Reinert Joensen
S22: Jóanis Nielsen
S26: Jens Pauli Nolsø


text:
Listahurráróp og mentanarpolitiskt hjartasuff!/
Tey munu vera nógv, ið hava verið inni á gólvinum í Steinprent seinastu tíðina fyri at uppliva ta fínu framsýningina hjá Hanna Bjartalíð, og nógvu reyðu prikkarnir avdúka, at mong teirra hava valt, at eitt av verkunum skal hanga í teirra heimum, og hesi kunnu gleða seg, tí nú nærkast endin á framsýningini. Kurpalið er bert opin hesa vikuna aftrat, hon letur aftur 20.februar.
Eg viðmæli øllum at síggja framsýningina. Í hesum landi við øllum tess meinagóða kreativiteti og líka so meinagóða mentanarpolitikki, sum enn ikki á nakran hátt livir upp til gyltu lyftini, ið samgonguflokkarnir góvu okkum veljarum, eru góðar listaupplivingar ein sannur uggi í vónbrotinum um, at eingin reellur munur t.d. enn er á viðgerðini av listastuðlinum til leik og lærd, og at ongar veruligar visjónir tykjast vera fyri yrkislist her á landi. Landsstýriskvinnan í mentamálum, Rigmor Dam siteraði í Degi og Viku í kvøld tann keðiliga politikaran, sum tíverri var hon sjálv, tá hon segði, at hon einki kundi lova Musikkskúlanum. Eitt argument fyri, at hon einki kundi lova tí fíggjarliga sperda Musikkskúlanum við teimum longu bíðilistunum var Listaskúlin, sum hon eftir øllum at døma verður plágað við fleiri ferð um vikuna, og tað passar ivaleyst, men er eisini ein gomul og keðilig politikarasnildi, at spæla tvey listaøki út móti hvørjum øðrum, so kunnu vit klandrast um hvat er mest neyðugt ella kunnu vit gera sum Obama og NIKE løgdu upp til á sinni: Just do it! Tá mann hevur stovnað skúlan kann tað almenna traðka til. Ókey, men eg haldi ikki, at eg hoyrdi tað nógva um tílíkar treytir undir valstríðnum. Frá limum í samgonguflokkunum ljóðar, at skilið er so mikið ringt eftir stýrið hjá fyrrverandi samgongu, at als eingir pengar eru til eina øking av mentanarstuðlinum. Javel, men vælsignað takið listina í álvara, henda pr automatikk niðurraðfestingin av mentanarøkinum avspeglar altso eina niðurraðfesta virðing fyri listini. Og alt er heldur ikki pengar - tað ber eisini til at leggja ætlanir ella at leggja til rættis við umfordeiling av verandi pengum. Í gjár hevði Dagur og Vika eitt áhugavert innslag um eitt tiltak í Norðurlandahúsinum og gentur og rútmiskan tónleik og so var fanin í pappírinum og tað var ikki bara rein mannsjauvinisma og vanlig høvuðsstaðarøvund í teim mongu viðmerkingunum, nei, tað var eisini okkurt við, at mentan ikki er ordilig tíðindi. Tað er so løgið, at eg skilji tað ikki. Áðrenn valið skrivaði eg fleiri greinar um mentanarpolitikk og mentanarpolitiskar visjónir og núverandi samgonguflokkarnir ætlaðu sær ikki lítið. Eg eri vónbrotin um at vit enn ikki síggja nakað tekin um, at hesar ætlanir verða framdar í verki og tá hjálpir tað at uppliva góða list sum á Kurpali-framsýningini hjá Hanna Bjartalíð, serliga ta aftastu kassamyndina við ljósagrønu portrettmyndini, sum líkist einari gamlari ommu og/ella standmyndini av Nólsoyarpáll. Eisini vónin er ljósagrøn, samgongan hevur ikki sitið so leingi enn, enn ber til at rætta kós og uppraðfesta listina og liva upp til tær skilagóðu ætlanir, sum samgonguflokkarnir høvdu áðrenn valið:
Javnaðarflokkurin:
· Seta ferð á arbeiðið við Tjóðpalli.
· Játtanin til Mentanargrunn landsins skal tvífaldast, so eitt nú yrkislistafólk kring alt landið kunnu søkja og røkja áramálsett størv við vanligum setanartreytum.
· Søvn Landsins verða endurskoðað, og bóka- og onnur søvn verða uppraðfest kring landið.
· Háskúlin skal hava munandi betri karmar.
· Miðlarnir skulu hava betri kor, og Kringvarpið skal ikki kappast við privatu um lýsingar. Satspulja til framleiðslu av miðlatilfari til børn á føroyskum.
Framsókn:
· Framsókn vil orða og samtykkja nýggjan lista- og stuðulspolitikk og vil virka fyri, at vit endurskoða samlaðu fíggjarorkuna til mentanar‐ og listaøkið og fyrisitingina av henni. Hetta er partur av mentanarpolitikkinum, har Framsókn virkar fyri at tryggja øllum góðar karmar, sum røkja, menna, savna, skjalfesta, varðveita og miðla okkara mál og mentan – bæði okkara mentanararv og samtíðarmentanina.
· Vit fara at stimbra føroyska filmslist, framleiðslu av føroyskum miðlatilfari og øðrum føroyskum tilfari til bæði føroyingar og útlendingar. M.a. fara vit at royna eftir eini breiðari semju í løgtinginum um ein filmspolitikk, har vit fáa í lag filmsgrunn, filmshús og eina afturberingarskipan til útlendsk filmsframleiðslufeløg fyri at stimbra filmslistina, men ikki minst fyri at fáa gongd á eina føroyska filmsvinnu. Eisini fara vit at virka fyri betri umstøðum og rásarúmi at fáa til vega føroyskt tilfar t.d. til undirvísing.
· Vit fara at orða og samtykkja ein politikk viðvíkjandi arkitekturi við einum formligum kravi um, at ein ávísur brotpartur av íløguni til ný- og útbygging av almennum bygningum o.ø. byggiverkætlanum skal verða brúktur til listprýðing.
· Framsókn fer at virka fyri at skapa betri karmar og skipanir innan mentan og list. M.a. skal Tjóðpallur Føroya hava sømilig kor og karmar innan langt er umliðið. Og Føroya Symfoniorkestur skal hava eina tryggari skipan at virka undir.
· Vit vilja byggja upp viðkomandi útbúgvingar og menna føleikar innan mentan, list og kreativar vinnur – tað er partur av einum tíðarhóskandi mentanarpolitikki.
Tjóðveldi:
· Mentanar- og listaráð Føroya skal skipast til at umsita og samskipa allar stuðulsjáttanir til mentan og list og ráðgeva politiska myndugleikanum - og at styrkja játtanirnar til tær ymsu listagreinarnar.
· At byggja Tjóðleikhús Føroya og styrkja alt savnsøkið kring landið.
· Vit skulu styrkja mentanar- og listaútbúgvingar sum lærugreinir í fólka-, miðnáms-, eftir- og háskúlum og sum útbúgvingar á hægri skúlum.
· Vit skulu styrkja Musikkskúlaskipanina og Føroya Symfoniorkestur..
· Føroyskt mál skal styrkjast á øllum økjum. Føroyskur málpolitikkur skal fremjast eftir tilmælunum í álitinum “Málmørk”.


text:
Føroyingar og vælgerandi endamál
Kanningin staðfestir, at føroyingar eru sera raskir at stuðla bæði hjálparfelagsskapum, sjúklingafeløgum og stuðulstiltøkum sum eitt nú Í menniskjum góður tokki og Skótahjálpini. Kanningin vísir eisini, at fólk sum heild eru áhugað í at stuðla enn meira, enn tey gera. Ikki óvæntað vísir kanningin eisini, at jú eldri vit eru, tess meira eru vit sinnað at stuðla vælgerandi endamálum.
78% stuðla hjálparfelagsskapum
Umleið 78% av teimum spurdu stuðla onkrum hjálparfelagsskapi. 65% av teimum stuðla Reyða Krossi, sum er tann felagsskapurin, ið nógv flest stuðla. 1/3 stuðla Bláa Krossi og 1/3 øðrum felagsskapum. Hyggja vit at kynsbýtinum, lata 82% av kvinnum og 75% av monnum pening til hjálparfelagsskapir.
Hvørjar hjálparfelagsskapir hevur tú latið pening til seinasta árið?
(fastar flytingar, donatiónir, lutaseðlar, sølubúðir, innsavningar o.a.)
56% stuðla sjúklingafeløgum
Føroyingar hava eisini stóran áhuga í at stuðla sjúklingafeløgum. Gott og væl helvtin stuðlar einum ella fleiri sjúklingafeløgum, og her er munurin á kvinnum og monnum enn størri. 66% av kvinnum og 48% av monnum stuðla sjúklingafeløgum. Umleið 60% stuðla Krabbameinsfelagnum, og umleið 39% stuðla Javna.
Hvørji sjúklingafeløg hevur tú latið pening til seinasta árið?
(fastar flytingar, donatiónir, lutaseðlar, sølubúðir, innsavningar o.a.)
Tey eldru stuðla meira enn tey yngru
Kanningin vísir eisini, at jú eldri vit eru, størri er áhugin at stuðla vælgerandi endamálum. 60% av teimum 18-29 ára gomlu og 87% av teimum eldri enn 60 ár stuðla hjálparfelagsskapum. Sama myndin er galdandi fyri sjúklingafeløg, har 40% av teimum 18-29 ára gomlu og 67% av teimum eldri enn 60 ár stuðla onkrum sjúklingafelag.
Menn lata størri upphæddir enn kvinnur
Hóast færri menn enn kvinnur stuðla hjálparfelagsskapum og sjúklingafeløgum, eru tað tó menninir, ið lata størstu upphæddirnar. 9,9% av monnum og 5,1% av kvinnum lata meira enn 4000 krónur um árið.
Nógv tey flestu, umleið 45%, lata 100-500 krónur um árið til vælgerandi endamál. 18% lata 500-1000 krónur, 10% lata 1000-2000 krónur, 9% lata 2000-4000 krónur og 7,5% lata meira enn 4000 krónur um árið.
Hvussu nógv letur tú til samans til hjálparfelagsskapir og sjúklingafeløg um árið?
(fastar flytingar, donatiónir, lutaseðlar, sølubúðir, innsavningar o.a.)
Fleiri stuðla fíggjarliga enn handaliga
Trý av fýra stuðla hjálparfelagsskapum fíggjarliga, men bara fjórði hvør er virkin í hjálpararbeiði av ymsum slagi. 27% av teimum spurdu hava verið virkin í innsavningum ella hjálpararbeiði seinastu 3 árini, eitt nú gingið við bússum, skipað fyri tiltøkum, staðið vakt, brúkt arbeiðstímar o.a. Eisini her eru kvinnurnar betur umboðaðar við 32% enn menninir við 23%.
Fólk stuðla mest av tilvild og kundu hugsað sær at stuðlað enn meira
Spurt varð eisini um, hvussu fólk gera av, hvørjum tey stuðla. Her svaraðu 39%, at tað mest er av tilvild, hvønn felagsskap, tey hava gjørt av at stuðla. 30% hava sjálv funnið fram til, hvønn tey vilja stuðla og 27% hava gjørt av at stuðla, tí felagsskapir hava sett seg í samband við tey.
Spurd um tey eru áhugað at lata meiri pening til vælgerandi endamál, enn tey longu gera, svara 35% ja, 23% nei og 42% vita ikki. 32% av teimum, sum ongum stuðla í dag, eru áhugað í at lata stuðul.
Sostatt hava hjálparfelagsskapir, stuðulstiltøk og sjúklingafeløg góðar møguleikar at útvega sær enn meiri stuðul, enn tey fáa nú.
Føroyingar stuðla kirkjum, samkomum og missiónsarbeiði
Ein annar áhugaverdur spurningur í kanningini snúði seg um, um føroyingar lata pengar til kirkjur, samkomur og missiónsarbeiði. Heili 50% av teimum spurdu svaraðu ja. Í Eysturoynni og Norðuroyggjum stuðlaðu flest, 57-58%, og í Tórshavnar kommunu stuðlaðu fæst, har 46% siga seg stuðla kirkjum, samkomum og missiónsarbeiði.
Letur tú pening til kirkjur, missiónsarbeiði ella samkomur?
Óvissan í kanningini er millum 1,0 og 4,9 prosentstig.
400 fólk 18 ár og eldri svaraðu kanningini, ið Spyr.fo gjørdi 20. september í 2018. Spyr.fo hevur umleið 5000 fólk í svarpanelinum, og tey spurdu verða tilvildarliga vald, so býtið samsvarar við fólkið eftir kyni, aldri og geografi.


text:
Uroterapi
Uroterapi (eisini nevnt amaroli) er viðgerðarháttur, ið vanliga verður nýttur móti krabbameini. Framferðarhátturin er hann, at sjúklingurin hvønn morgun drekkur millum ein sjatt og upp í eitt glas av egnum landi. Tað er evnið urea, ið skal virka fyribyrgjandi. Tað sigst, at eins egna land er tað besta, tí tað passar best til ein sjálvan. Í 1950'unum granskaði grikski læknin Evagelos Danopoulos í uroterapii og kláraði í tveimum førum at grøða krabbasjúklingar. Uroterapi er fleiri túsund ára gamal viðgerðarháttur, og í summum samfeløgum verður land enn í dag drukkið sum heilsudrykkur.


text:
Myndakort
Í Norðoya Sparikassa ber til at mynda títt egna gjaldkort. Tú kanst sjálv/ur gera av, hvussu Dankortið, Visa/Dankortið ella MasterCard Debit-kortið skal síggja út.
Her á heimasíðuni kanst tú royna teg sum sniðgeva. Vel eina mynd úr savninum í bíleggingarskipanini ella les inn tína heilt persónligu mynd.
Bíða nú…hvørja mynd skal eg velja mær? Eina mynd av ommu, av vakrastu bygdini, av flottasta próvnum, av tí einastu einu, av mínum dreymahúsi mínum, av nýsprettu baldursbráini, av skýleysa himmalhválvinum, av bergstoltu fjøllunum, av teimum fýra árstíðunum ella av nótastativinum? …. Nú veit eg! Myndin frá Summarfestivalinum, nei, summarferiuni. Ja, har var tað! Hon er tann akkurát rætta myndin til mítt persónliga kort. Tað er akkurát eg! Og so hevur eingin líka kort sum eg!
Minst bert til, at óhóskandi myndir og myndir við lýsingum verða avvístar.


text:
Washington
Washington (enskt: State of Washington) er eitt stakríki í útnyrðingspartinum í Sambandsríkinum Amerika. Her búgva umleið 6,7 mió. fólk. Olympia er høvuðsstaðurin og Seattle er størsti býurin. Í 1889 bleiv Washington stakríki í USA. Í norðri hevur Washington mark við Kanada (landslutur: British Columbia), í eystri við Idaho, og í suðri við Oregon. Í vestri liggur Kyrrahavið. Eyknevni er Hin Veturgrønstaturin (enskt: The Evergreen State).
Ein heitur streymur, sum kemur frá Ásia, ger, at vetrarnir her verða lýggir. Sumrini eru eisini oftast góð, men um heystarnar regnar ógvuliga illa, og ofta liggur skadda á fjøllunum.
Innihaldsyvirlit
Søga[rætta | rætta wikitekst]
Indianarar[rætta | rætta wikitekst]
Høvuðsstaðurin Seattle er uppkallaður eftir tí mæta høvdinginum Seattle (1780-1866). Seattle var av sequami-fólkinum, sum búði á strandarleiðunum í norðurvestara parti av USA. Høvdingurin dugdi ikki at síggja nakra aðra gongda leið hjá indianarunum enn at liva saman við tí hvíta manninum. Seattle gav seg undir yvirvaldið hjá stjórnini í Washington DC. Sum byrjan til sáttmálatingingarnar við USA helt hann røðu fyri Isaac Stevens, guverøri, og hetta er røðan, ið verður rópt talan hjá Seattle høvdingi. Isaac Ingalls Stevens (1818-62) var fyrsti guvernørur í statinum. Hann hevði sæti í Kongressini í samveldishøvuðsstaðnum Washington og var brigadugeneralur í samveldisherinum hjá norðurstatunum í borgarakrígnum (1861-65), til hann fall í slagnum í Chantilly í Virginia 1. sept. í 1862. Seattle var tiltikin fyri sínar talugávurm. Tá ið hann helt sína víðagitnu talu, skal hann hava lagt hondina á høvdið á guvernørinum.
Tað vóru nógvir samskiftistrupulleikar við hetta høvið. Hjástaddir vóru nógvir tjóðflokkar, ið talaðu sera ymisk mál, so talan hjá guvernørinum Stevens varð fyrst týdd til tað pidginmálið, blendingsmálið, ið hevði ment seg við sambandinum við teir hvítu. Málið var rópt chinookjargon, ið var ein blanding av chinook, fronskum og eingilskum. Síðan umsettu onnur tað til tey ymisku indiansku málini. Tá ið indianarnir talaðu, gekk tilgongdin hinvegin. Tað verður hildið vera ósannlíkt, at Seattle fór at tala chinookjargon. Hansara egna mál var lushootseed. Ein hvítur, ið var til staðar, 34 ára gamli Dr. Henry Smith, skrivaði upp, men hvat hann skrivaði, er ikki heilt greitt. Sjálvur segði hann, at tað, hann skrivaði, var “bara eitt brot úr taluni hjá Seattle.” Dr. Smith var kongressmaður, lækni, skald og niðursetumaður í býnum Seattle, WA.
Dr. Henry A. Smith skrivaði nakrar greinar og yrkingar, men endurgevingin hjá honum av taluni hjá Seattle høvdingi varð ikki kunngjørd fyrr enn 34 ár eftir. Heystið 1887 stóð talan endurgivin í eini greinarøð, sum hann skrivaði fyri Seattle Sunday Star um niðursetutíðina. Tey næstu mongu árini varð talan løgd út og tulkað meira ella minni sum best bar til. Í kreppuárunum í 1930-unum varð hon givin út við ábendingum um at skula profetera um eitt komandi sosialt skrædl. Í Seinna heimskríggi varð Seattle lýstur sum eitt slag av einum pasifisti. Í 1960-unum varð hann lýstur sum týðandi katolikkur. Søgur gingu m.a. um, at katolikkar høvdu doypt Seattle uml. 1830, men í taluni bendir einki á, at tað hevði nakað serligt upp á seg.
Landafrøði[rætta | rætta wikitekst]
Í norðurvesturhorninum av USA liggur staturin Washington. Høvuðsstaðurin í hesum statinum eitur Seattle. Har er ein strandarleið, sum er einar 253 kilometrar long. Tað er ein long strond. Har gongur ein smalur strandargeiri millum fjøllini og havið, sum nettupp har ganga rætt suður og norður, og sum hava verið ein forðing fyri sambandinum inn í landið. Tað er helst grundin til, at ein serstakur liviháttur tók seg upp júst í tí smala strandargeiranum, ið strekti seg frá tí norðara Kalifornia allan vegin norður gjøgnum Oregon og Washington og kanadiska landspartin, British Columbia, til tað sunnasta Alaska. Nógvar oyggjar liggja fram við strondini úr Washington til kanadiska markið. Hetta er tað, vit kunnu rópa ein skergarður úti fyri strondini, nakað norður við kanadastrondini. Eitt land, ið kann berast saman við Noreg, hvat náttúru viðvíkir. Tey høgu fjøllini vóru ring at fara um. Tey stóðu sum ein múrur, og tí var støðan tann heilt serliga, at tey fólkini, sum búðu í geiranum millum hesi høgu fjøll og Kyrrahavið, vóru at kalla óávirkað av allari aðrari mentan í Norður-Amerika. Fjøllini, ið næstan randa Kyrrahavið vestan fyri Rocky Mountains, eru ávikavist Cascade Mountains og Coast Range. Undir einum eita hesi fjøllini Cordillerurnar, ið er spanska heildarnavnið, Cordillas, fyri tey øll.
Búskapur[rætta | rætta wikitekst]
Skogbrúk[rætta | rætta wikitekst]
Só nógvur skógur veksur í Washington, at hann er 3/5 av allari víddini, tað mesta er nálaskógur. Í skógunum búgva mest veiðimenn, og kann tað vera ógvuliga langt millum teirra. Summir av veiðimonnunum eru eisini indiánar. Dýrum er nógv av. Har eru til dømis márar, bisamrottur, geypur, elgsdýr, bjarnir, bævrar, hjørtir, o.o. Í skóginum búgva eisini viðahøggarar, og so nógvur viður verður høgdur, at einki stat í USA flytur slíka nøgd av timbri út sum Washington. Nógv av viðinum verður málið til sellulosu og pappír. 1000 t. av pappíri gera tey størstu virkini um dagin.
Við hvørt kann tað henda, at eldur kemur í skógin, og tá kann brenna í fleiri dagar. Av slíkum eldi stendst ofta øgiligur skaði, og bæði í Oregon og Washington verður nógv gjørt fyri at fáa fólk, sum ferðast á skóginum, at ansa væl eftir eldi. Teir hava eisini bygt vakttorn í skóginum, har menn sita og boða frá, tá ið eldur er íkomin. Summastaðni nýta teir flogfør. Menn standa so altíð til reiðar at fara at sløkkja, og tá ið boðini koma, halda teir avstað, og vegurin er langur og ringt at koma fram, verður farið við flogfari, og so mugu sløkkingarmenninir fara niður frá flogfarinum í fallskíggja.
Sí eisini[rætta | rætta wikitekst]


text:
Basim
Basim (føddur Anis Basim Moujahid hin 4. juli 1992) er ein danskur sangari. Í sjónvarpsrøðini X Factor í 2008 tók hann pallin við stormi og brakaði ígjøgnum sjónvarpsskíggjan og út til danir og føroyingar, sum fylgdu við sangkappingini. Basim býr stutt uttanfyri Keypmannahavn. Hann hevur arbeitt á McDonald's í frítíðini, men frameftir verður alt meira tíð nýtt til tónleikin. Foreldrini hjá Basim eru úr Marokko, og tað verður sagt, at sangevnini eru í familjuni. Pápin hevur sungið bæði í heimlandinum og Spania.
Í 2014 vann hann Dansk Melodi Grand Prix sangkappingina og umboðaði Danmark í Eurovision Song Contest 2014 í Keypmannahavn, har hann endaði á 9. plássi við 74 stigum.
Innihaldsyvirlit
Útgávur[rætta | rætta wikitekst]
Fløgur[rætta | rætta wikitekst]
- Alt det jeg ville have sagt (2008)
- Befri dig selv (2009)
Stakløg[rætta | rætta wikitekst]
- 2008: "Alt det jeg ville have sagt" (#34)
- 2008: "Jeg vil" (#26) [1]
- 2009: "Baby, jeg savner dig"
- 2009: "Lad ikke solen gå ned" (#15)
- 2009: "Befri dig selv" [2]
- 2011: "Ta' mig tilbage" [3]


text:
Samrøða: Poul Nolsøe Kjølbro Linklett, sum arbeiðir við byggiverkætlan í Íverksetarahúsinum
- Ljóðbrot úr sendingini "Metis"
Metis er hvønn týsdag klokkan 13:00, endursent mikudag klokkan 10:00.
Eivind Jacobsen leggur til rættis.
Trýst á pílin omanfyri fyri at hoyra samrøðuna.
Meiningar og hugleiðingar ið verða bornar fram í sendingum á R7, umboða ikki meiningar, áskoðanir ella sjónarmið hjá leiðsluni í R7 Kringvarp.
Líknandi tíðindi
Mest lisið í farnu viku
Nú bleiv Signar Dam rættuliga illur
Hon er nýggjur leiðari
Tá flotin veksur verður minni í part
Eftirlýsing: Eigur tú myndir av Vesturvón
Løtumyndir av G! 2019
Útróðrarbátarnir í bólki 5B verða helst lagdir longu í hesi vikuni
Ongin suðuroyartunnil við sitandi samgongu
Kenna tit fólkini ?
So komu boðini: Frá C til E og so út - Sonja J. Jógvansdóttir gevst
G! 2019 - Tónleikasending
Fleiri løtumyndir av G! 2019
Við Sjóvarmálan (7) - 15. juli 2019
Tíggju tey størstu bingjuskipini í heiminum
Komið øll við (15) - Svínoyarvitjan 2. partur - 11. juli 2019
Myndir frá leygardegnum á G! 2019
EINKI ER HENT: Útlendingar keypa ognir á útoyggj
Hann stillar eisini upp fyri Føroyaflokkin
Myndir av framførslum á G! 2019
Útróðrarbátar í bólki 5B fáa helst fleiri dagar
G! MYNDARØÐ HÓSDAGIN
Samrøða: Jógvan Kristin Olsen, bóndi í Svínoy, ið eisini hevur búð í Qatar
Stafettin (13) - Jógvan Skorheim spyr Bjarna Kárason Petersen
Melania Trump ella eitt fuglaskrímsl?
IR, Lastbilar, Zafira og Landleiðin skulu koyra Bygdaleiðir komandi 7 árini
Samband
Postboks 226
FO-600 Saltangará


text:
Fuglafjarðar kommuna 90 ár
Í ár eru 90 ár síðani Fuglafjarðar kommuna varð stovnað.
Tað hevur verið at lisið í bløðunum, at Fuglafjarðar kommuna hevur í hyggju at hátíðarhalda árið nú á Varmakeldu.
Útgrevsturin heimi á Oyruni gevur ábendingar um at fólk hevur búleikast í Fuglafirði áðrenn 900 talið. Heilt upp til miðjuna av 1900 talinum varð ikki talan um nakra kommunala fyrisiting. Hvør var sær sjálvum næstur, men hjálpsemi til hvønn annan í nærsamfelagnum hevur tó óivað alla hesa tíð verið ein berandi styrki.
1. oktober 1873 fingu Føroyar eina lóg um kommunuskipan sum heimilaði at deila landið sundur í 5 til 9 kommunur.
Fyrstu kommunur komu at falla saman við tey 7 prestagjøldini.
Tíðina fyri 1873 vóru tað í høvuðsheitinum prestarnir sum tóku sær av felagsmálunum, sum í flestu førum vóru fátakamál.
Fuglafjarðar kommuna varð stovnað í 1918.
Áðrenn vóru hesar kommunur í Føroyum:
Tórshavnar kommuna: Stovnað 1866
Tvøroyrar kommuna: Stovnað 1879
Vágs kommuna: Stovnað 1906
Klaksvíkar kommuna: Stovnað 1908
Tað at trýst varð sett á mynduleikarnar, um at fáa landi býtt upp í komunalar eindir, komst einamest av tí framburði sum kom í kjalavørrinum táið Føroyar fingu fríhandil. Fiskivinnan blómaði, ognarloysingurin fekk pening í hond – stavnsbandið til teir múgvandi (bøndirnar) varð loyst.
Framburðssinnaðir menn settust niður í teimum bestu havnaplássunum – og við framburðinum kom ynskið um sjálvur
at taka avgerðir í nærsamfelagnum. Føroyar bleiv býtt upp í komunalar eindir.
Fyrsta stóra bryggjan, í Fuglafirði,varð bygd (umleið ár 1910) t.v.s 8 ár áðrenn kommunan varð sett á stovn .
Í hesi 90 árini er nógv fingi av skafti, og eisini er nógv sum enn liggur á láni.
100 ára hald.
Stórar rembingar eru í hesum døgum um kommunalar samanleggingar. Tað verður tí spennandi, um vit eisini koma at halda 100 ára føðingardagin.
Vit vilja ynskja øllum borgarum í kommununi til lukku við føðingardegnum.
Vónandi hava vit lív og heilsuna um 10 ár, so vit aftur kunnu hittast til tað stóra hátíðarhaldið.
[30.06.2008 – Jóhan Heri Joensen]


text:
Frá Fuglafjarðar Kvøldskúla
Seinni partur av kvøldskúlaframsýningini 2011/12 letur upp í Ribarhúsi, sunnudagin 15. apríl kl. 17, har høvi verður at síggja ymist handaligt arbeiði, sum næmingarnir hava gjørt í vetur. Tá ið framsýningin letur upp bjóða vit kaffi, næmingar framføra tónleik og eisini verður greitt frá um kvøldskúlaskeiðið “Skríggið hjá Kópakonuni”. Ribarhús er opið gerandisdagar frá kl. 15.00 – 17.30 og leygardagar frá kl. 11.00 – 13.00 Framsýningin er opin til og við 25. apríl, tá ið Fuglafjarðar hornorkestur hevur flaggdagshald við Mentanarhúsið.


text:
Hetta er ein dagur at fegnast og takka, segði Zakarias Wang í inngangsorðunum, tá ið hann greiddi frá um Skipafelagið Føroyar í sambandi við bókina, sum var løgd fram í dag.
Víðari segði hann:
Hetta er ein dagur at fegnast og takka.
Nú klokkan fýra eru hundrað ár liðin síðan partafelag nr. 3 í føroysku partafelagsskránni, P/F Skipafelagið Føroyar, var stovnað.
Hesi hundrað árini er nógv broytt. Bara fyri at taka eitt dømi. Her sum vit nú sita var opið hav fyri hundrað árum síðani. Skansaboðanir brutu, og mong skip sorlaðust í briminum her innanfyri. Her úti var hýsa og smáfiskur, sum havnarmenn fiskaðu at fáa sær í pottin. At vit nú kunnu sita fjálg her inni er øllum tí framburði fyri at takka, sum hevur verið farnu øldina. Hesin framburður er eisini íkomin av virksemi Skipafelagsins.
Fyrsta fortreytin fyri, at nakað partafelag kann stovnast, er at tað eru nøkur, sum hava íløgufæ. Eins og nú kundu tey tá í tíðini skvatla hesa uppsparing burtur. Tað gjørdi nøkur, men onnur valdu heldur at gerast íleggjarar. Tey komu við váðafúsum eginkapitali og settu avlopsfæ í hesa vinnulívsfyritøku. Hetta sýndi dirvi. Tey vónaðu sjálvandi, at íløgan fór at loysa seg, soleiðis at tey fingu meir í vinningsbýti enn tey høvdu fingið við at sett peningin inn í sparikassan. Men tey vóru greið yvir, at vinnulívið kann vera svikaligt. Sum føroyingar vistu íleggjararnir, at fyri at liva var neyðugt at fara út á tað vágvilla hav, har vandar lúra, og mangir menn ikki bera boð í bý. Hin vegin vistu føroyingar, at tað viðhvørt bar til at koma aftur av úróðri við giltum fongi.
Tað eru hesir djørvu íleggjarar, sum hava heiðurin av, at vit í dag kunnu halda 100 ára dagin.
Mangan var broddurin harður. Í veruleikanum var tað um reppið, at felagið kollsigli longu annað árið. Tá var sáttmáli gjørdur um ein nýbygning, men skipasmiðjan fór á heysin tá skipið var meir enn hálvliðugt. Hetta hendi samstundis sum ein tann stytsta og djúpasta kreppa, sum vit hava havt ta síðstu øldina, herjaði allan vesturheimin. Ongin hevði tá ráð at gjalda fyri at fáa skipið gjørt liðugt, og partapeningurin var niðurskrivaður til 1/5.
Men felagið fór ikki undir heilt. Í 1923 tók Edward Mitens við sum nevndarformaður, og hann útvegaði felagnum eitt kappingarført skip at sigla fólk og fæ Føroya og útheimin millum. Mitens hevði frálíkt hegni at fáa dugnalig fólk afturat sær. Fyrstu árini vóru tað Andreas Ziska, Jens av Reyni og Christian Holm sum tóku tey tungu tøkini. Síðani tók Zacharias Niclasen við, og hann helt um stýrisvølin til hann doyði i 1965.
Tá kom sonur hansara Oddur at standa fyri til hann doyði í 1989. Hesir fedgar høvdu eisini sama sjáldsama hegni at fáa gott fólk afturat sær. Hetta gjørdi, at fyritøkan hevði høgt tænastustøði, og viðskiftafólkunum dámdu væl at nýta Skipafelagið. Tey sum arbeiddu har kýttu seg fyri at gera alt sum gerast kundi fyri at hjálpa teimum, sum høvdu tørv á teimum tænastum, sum felagið veitti.
Hóast tann lúsing, felagið fekk í vøgguni, so kláraði tað seg. Upprunaligi partapeningurin var 700.000, og av hesi upphædd hevði løgtingið helvtina og privatfólk hina helvtina. Eftir niðurskrivingina fekk felagið í 1925 nakað av nýggjum partapeningi, men løgtingið setti ikki meir í. Í 1953 fekk felagið eitt nýtt skip, og tá vaks partapeningurin nakað, men heldur ikki tá setti løgtingið meir í felagið. Upprunaliga kundi bert løgtingið eiga fleiri partabrøv enn fyri 10.000 krónur, seinni 50.000 krónur, men í 1979 góðkendi tað almenna, at ein grunnur til minnis um Zacharias Niclasen, sum Jona, einkja hansara hevði stovnað, kundi eiga fyri meir enn 50.000 krónur.
Í tí miklu kreppuni fyri aldarmótið hvurvu flestu føroysku partafeløgini, og partabrøvini fóru á vestfallið. Men øðrvísi var í Skipafelagnum. Har settu íleggjarar meir partapening í. Í tí sambandinum vóru tey gomlu partabrøvini uppskrivaði til fult virði. Tey minstu partabrøvini, sum høvdu ljóðað upp á 25 krónur, og sum høvdu verið niðurskrivaði til 5 krónur, vóru nú aftur 25 krónur verd. Hetta var eisini galdandi fyri løgtingsins partabrøv, so løgtingið er framvegis eigari av helvtini av tí upprunaliga partapeninginum. Tíverri eru tað nøkur, sum ikki hava funnið fram gomlu partabrøvini, men fyritøkan ger alt fyri at hjálpa teimum hesum viðvíkjandi.
Tann sum eigur eitt partabræv, eigur ein part av tí fyritøku, sum tað stendur í. Gongst fyritøkuni væl, verður hon meira verd, og partabrævið veksur í virði. Ofta verður ein partur av hesum virðisvøkstri útgoldin sum vinningbýti á hvørjum ári. Íleggjarar hyggja eftir, hvørji partafeløg vaksa mest í virði, og í hesar fyritøkur loysir tað seg best at gera íløgur. Eitt felag, ið hevur stórt vinningsbýti, av tí at raksturin hevur loyst seg væl, hevur tí lætt við at fáa íleggjarar at seta enn meira pening í og harvið vaksa um sítt virksemi. Tey virki, sum ikki hava avlop, noyðast at gevast og íleggjararnir missa sín partapening. Aðrar fyritøkur eru miðalfyritøkur. Tær hava nóg nógv avlop til at gjalda sínar rokningar, men orka ikki at leggja niðurfyri til neyðugar nýíløgur.
Skipafelagið var ein av hesum miðalfyritøkum. Tað kláraði seg, men ikki so væl, at tað gjørdist áhugavert hjá íleggjarum at ogna sær partabrøv í felagnum. Í sekstiárunum megnaði felagið ikki longur at vera við í kappingini um flutning av ferðafólki. Heldur ikki orkaði felagið at taka lut í flúgvingini. Eftir var sigling við frakt. Hetta dugdi felagið væl og kundi standa seg í vanligari kapping við onnur skipafeløg.
Her var ein vansi, og tað var samskifti við tað almenna. Sjálvur upprunin til Skipafelagið var tann, at handilsmenn í Suðuroy, sum vóru lokomotivið í føroyska framburðinum og áttu meginpartin av fiskiflota okkara, vóru misnøgdir við at strandferðslan var ov vánalig. Hetta kom av tí, at donsku embætismenninir í Havn ikki vildu gera nakað fyri at lætta um ræsirnar hjá tí fría handlinum, tí har vóru menn, sum ikki lútaðu fyri embætismonnunum. Tá er tað, at mortensensmenn á Tvøroyri fáa sær ein dampara til strandfarasigling, og frá 1895 við einum nýbygdum skipi, tí fyrsta smyrlinum. Embætismenninir skuldu góðkenna takstirnar. Hetta gekk tó væl í fleiri ár, og raksturin av skipinum gav handlinum inntøku. Hetta helt uppat í 1914, tá heimsbardagin brast á og allir prísir fóru upp. Danski amtmaðurin vildi ikki loyva mortensensmonnum at fylgja við í hesum prísvøkstri, og nú gav raksturin eitt árligt hall sum svaraði til millum tíggju og tjúgu milliónir nútíðarkrónur.
Tá er tað, at ungi sonur reiðaran á Tvøroyri, sum í 1923 skifti navn frá Mortensen til Mitens, verður valdur á fólkating í 1915, og hann tekur upp samvinnu við mótstøðumenninar hjá amtmanninum, sum legði fótonglr fyri privatu strandferðsluna hjá suðuroyingunum.
Teir, sum vóru fyri at knúlva privata virksemi í føroysku strandferðsluni, vóru høgrumegin í donskum politikki. Vinstrumegin vóru javnaðarmenn og teir radikalu, og teir vóru sera fegnir um at fáa ein so dugnaligan mann sum Mitens at hjálpa sær í bardaganum ímóti teimum høgrahallu, herundir amtmanninum Rytter, sum ikki var útnevndur av tí vinstrahallu stjórnini. Mitens fall á fólkatingsvalinum 1918, men viðhaldsmenn hansara høvdu framvegis valdið í Danmark, og teir vildu fegin hjálpa Mitens at sleppa framat aftur, og tí játtaðu teir, at løgtingið stuðlaði ætlan Skipafelagsins við at seta 350.000 krónur í felagið. Hetta var uttan iva í vónini um, at styrkja Sjálvstýrisflokkin og Mitens, so hann aftur slapp inn á fólkating. Men á páskum 1920 fall tann stjórn, sum vildi hjálpa Mitens og Skipafelagnum. Í tí høgrahallu stjórnini, sum tá kom til, var tað sjálvur Rytter, sum var ráðharri fyri Føroyar. Tá Skipafelagið kom í kløtur seinni í 1920, kundi hesin serfíggindi Mitens havt játtað at hjálpa tí felag, sum løgtingið statsins vegna átti helvtina av. So hevði ogn løgtingsins verið bjargað. Men við at siga nei kundi Rytter raka sín serliga andstøðumann í Føroyum, og harvið styrkja tær høgravendu kreftirnar í Danmark. Lítið er at siga til at hann nýtti sítt vald til ikki at hjálpa sjálvstýrismeirilutanum í løgtinginum at varðveita virði av tí íløgu, føroyingar høvdu gjørt.
At tað eydnaðist at fáa tað fyrsta Tjaldrið í 1925 var uttan iva eitt úrslit av tí, at vinstraflokkarnir vóru komnir aftur til valdið í 1924. Forsætisráðharrin Stauning stóð í takksemiskuld til Mitens, og legði so til rættis, at stjórin í ØK fekk Skipafelagnum eitt nýtiligt skip uttan at tað sást í nøkrum almennum roknskapi.
Men í 1929 slitnaði millum Mitens og nýggju viðhaldsmenninar hjá Stauning í Føroyum, javnaðarmenninar.
Síðani tá hevur Skipafelagið verið noytt til at líta á egnan mátt og megi. Tann skipan, sum danska stjórnin heldur uppi í Føroyum, hevur ikki havt tann hugburð, at tað ræður um at leggja viðurskiftini soleiðis til rættis, at frí kapping skal vera millum vinnulívsfyritøkur. Her er tíverri ikki ókent, at tað almenna ger íløgur, sum eru í kapping við privatu vinnuna.
Hetta setur stór krøv til teirra, sum taka avgerðir í fyritøkunum. Tá vit hava fellisár, gerast krøvini enn størri.
Tá kreppan hevði leikað um aldarmótið, noyddist leiðslan í Skipafelagnum at taka samanum.
Niðurstøðan var, at felagið skuldi leggja meir dent á fremsta endamálið hjá einari og hvørjari fyritøku, nevniliga at varðveita og vaksa um virðið av felagnum. Kundi hetta gerast við at halda fram við tí virksemi, sum higartil hevði verið rikið? Her var greitt, at av tí framburði, sum millum annað virksemi skipafelagsins hevði havt við sær í Føroyum, var sigling upp á Føroyar vorðin áhugaverdari enn tá felagið var stovnað.
Útlendskir íleggjarar vóru fúsir at leggja fæ á borðið fyri at sleppa upp í hesa sigling. Talan var um ovurhonds upphæddir í stór nýggj skip. Hendan kapital var eingin møguleiki fyri at fáa til vega í Føroyum við tí skipan, har var við at helvtin av jørðini lá sum deyður kapitalur hjá tí almenna.
Leiðandi menn felagsins noyddust tí at velja um teir skuldu halda fram sum higartil við útliti til, at tøkniliga gongdin fór at bera við sær, at inntøkurnar minkaðu, og rakstarhallið át alla ogn felagsins upp. Tá var bert at venda sær til skiftirættin at selja rovini á uppboði til hægsbjóðandi.
Hin møguleiki var at siga, at sum var, var felagið eitt virkið felag, sum hevði dugnalig starvsfólk, trúgv viðskiftafólk og hevði meginpartin av flutninginum til og úr Føroyum. Fyri ein og hvønn íleggjara, sum hevði avlopsfæ, var hetta ein dreymaíløga. Við at selja meðan væl var, kom Skipafelagið at fáa ein ávísan kapital, og spurningurin var so, um nevndin dugdi at fáa nakað burtur úr hesi upphædd.
Greitt var, at fleiri útlendskir keyparar høvdu áhuga, men nevndin vendi sær fyrst til ta føroysku fyritøkuna Smyril Line og bjóðaði henni at keypa alt Skipafelagið til marknaðarprís. Smyril Line spurdi millum annað um felagið var hugað at seta ein part av upphæddini í Smyril Line sum partapeningur. Skipafelagsnevndin segði at tað bert kundi koma upp á tal um so var at kanningar prógvaðu, at talan var um eina skilagóða íløgu. Tá hoyrdist einki aftur frá Smyril Line. Tískil kom einki burtur úr hesum samráðingum, so dreymurin um at fáa eina føroyska loysn datt niður fyri.
Tá var tað, at íslendska reiðaríið Eimskip kom inn í myndina. Fremstu menn Skipafelagsins fóru til Reykjavíkar um miðjan august 2004 og gjørdu eina pricipiella semju um at selja til Eimskip. Tað tók tó nakað av tíð at fáa alt upp á pláss, men 20. oktober 2004 vórðu 100 milliónir føroyskar krónur fluttar inn á kontu Skipafelagsins. Harumframt fekk felagið fyri 150 milliónir føroyskar krónur í partabrøvum í Eimskipum. Hetta var ein íløga við miklum váða, og í fíggjarkreppuni í 2008 fór Eimskip á heysin og øll partabrøvini, eisini tey frá 1914 mistu sítt virði. Men Eimskip fekk beinavegin nýggjar íleggjarar, og livir sítt fríska lív.
Tær almennu Føroyar, sum í sínari tíð høvdu sett 350.000 krónur í Skipafelagið sum partapeningur, og sum hevði fingið útgoldið vinningsbýti av einum fimtingi av hesi upphædd til partbrøvini vóru uppskrivaði til fult virði í 1998, og síðani fult vinningbýti, fekk nú 30 milliónir í skatt av søluinntøkuni. Hetta kom afturat tí skatti, sum felagið sjálvt og øll tey, sum høvdu arbeitt í tí hesi ár, høvdu goldið. Fyri tað almenna hevði íløgan í Skipafelagið tí loyst seg væl.
Eimskip setti eitt føroyskt partafelag á stovn sum fekk navnið Faroe Ship, og har komu øll tey, sum høvdu arbeitt á Skipafelagnum at arbeiða, soleiðis at viðskiftafólkini framvegis fingu eins góða tænastu sum tey higartil høvdu fingið. Kappingin er ikki minkað, og føroyska handilsvinnan hevur alstórt gagn av henni, soleiðis at tað er bíligari enn nakrantíð at flyta vørur til og úr Føroyum. Í so máta er talan um eina sólskinssøgu fyri ta íløgu, sum føroyska handilsvinnan gjørdi í Skipafelagið fyri hundrað árum síðani. Tey vanligu fólkini sum settu pening í, hava havt tann vinning, at vøruprísirnir í handlunum alla tíðina høvdu verið hægri, um vit ikki høvdu havt hesa kapping um at sigla upp á Føroyar.
Í oktober 2004 skifti felag nr. 3 í føroysku felagsskrásetingini navn frá at eita Skipafelagið Føroyar til at eita Tjaldur. Hetta er eitt navn við søguligum veingjasúsi. Nólsoyar Páll kallaði seg sjálvan fyri Tjaldrið, sum skuldi verja føroyingar fyri útlendskum yvirgangi. Mitens visti jú, at fyrsti mortensenhandilsmaðurin á Tvøroyri hevði lært handil hjá bróðursyni Nólsoyar Páls, og tá Skipafelagið fekk sítt fyrsta góða skip, fekk tað navnið Tjaldur.
Hvussu hevur so hildnast síðani?
Hetta verður ikki umrøtt í bókini, sum bert viðger tey fyrstu 85 árini av søguni hjá partafelag nr. 3.
Hóast nógv er hent í fíggjarheiminum síðan 2004 og vit hava sæð eina kreppu í 2008, tá allur heimurin rillaði, so ber til at siga, at partafelag nr. 3 í føroysku partafelagsskránni framvegis er til! Nú virkar tað sum eitt vinnufelag. Hetta slag av feløgum setir pening í onnur feløg í vón um at henda íløgan fer at loysa seg og gevur hægri úrtøku enn aðrar íløgur. Hetta eru íløgur við váða. Í USA verður sagt, at av hvørjum fimm slíkum íløgum fara tvær á heysin, tvær klára seg so dánt, men um so er at tann fimta gevur so nógv av sær sum vónað, so kann tann samlaða íløgan í allar fimm fyritøkurnar loysa seg.
Nú skuldi tað standa sína roynd, um Føroyar vóru tilreiðar at skapa møguleikar fyri vinnulívsfyritøkum, soleiðis at íløgur í føroyska vinnulívið loystu seg eins væl og kanska betri enn íløgur aðrastaðni.
Her skal ikki verða farið út í smálutir, men tað er ikki av leið at nevna, at fyrsta íløgan sum Tjaldur gjørdi, var í alivinnuna. Har hevði verið arbeitt við skiftandi hepni í eini tjúgu ár, men 2004/05 var eingin áhugi fyri at gera íløgur í hesa vinnu.
Hvør var so fyrsta íløgan sum Tjaldrið gjørdi? Tað var at seta 20 milliónir krónur í Bakkafrost. Tá aðrir íleggjarar sóu, at Tjaldrið tordi at taka so rívan til, komu teir eisini upp í við smærri upphæddum. Ikki skerst burtur, at hendan íløga hevur gjørt stóran mun í okkara samfelag. Tjaldrið hevur havt nevndarformannin í Bakkafrost síðani.
Eisini kom Tjaldrið við nógvum peningi, tá teir gomlu eigararnir í Vónini ynsktu at selja fyritøkuna. Í tíðini meðan Tjaldrið átti Vónina meira enn fimm faldaðist sølan, og felagið fekk fótafesti í Norra, Danmark og Litavia.
Tjaldrið hevði eisini eitt høvuðslutverk tá Effo var keypt til Føroyar frá Statoil í 2007. Tjaldrið er framvegis virkið í Effo.
Tjaldur setti eisini pening í JT Electric, sum trongdi til nýíløgu, um felagið skuldi halda áfram. Hetta var í 2006 og síðani hevur Tjaldur sett meira pening í felagið. Tjaldur eigur felagið enn, og við tillaging og umlegging av driftini, sær nú út til, at felagið er farið at vinna pening og er eisini komið út um landoddarnar.
Sama er at siga um aðrar íløgur, sum Tjaldrið hevur gjørt, bæði í Føroyum og uttanlands. Felagið hevur goldið vinningbýti, og partabrøvini hava framvegis virði.
Um bókina er at siga, at listamaðurin Tróndur Patursson hevur gjørt kápumyndina. Tá eg spurdi hann, segði hann, at hann var ofta biðin um at gera kápumyndir til bøkur, men bar hann seg vanliga undan. Men í hesum føri segði hann ja, tí at hann hevði siglt í trý ár við skipum hjá Skipafelagnum og har fingið siglingstíð. Honum dámdi so væl, at hann hevði gjørt av, at um hann fór á skúla og fekk prógv sum navigatørur, so fór hann at taka av tilboðnum teir góvu honum um at koma upp á brúnna. Men so helt hann, at hann kundi royna fyrst at fara á listaskúla og vita hvussu tað gekst – og restin er søga! Men hann var sera glaður fyri at gera kápumyndina við himmali og havi og teimum báðum Tjaldrunum.
Eitt sum eg fegnist serliga um í bókini er at tað eydnaðist at fáa gjørt eitt yvirlit yvir aðalfundirnar í felagnum. Har ber til at síggja hvør ið er valdur í nevnd og nær. Góðum fólkum fyri at takka hevur tað eisini eydnast at fingið myndir av hesum fólkum, sum hava havt so stóran týdning fyri Skipafelagið og alt okkara samfelag. Í so máta skal eg serliga takka løgtinginum og Birgar Johannessen fyri hjálp.
Nú skal eg handa Rúna M. Hansen, nevndarformanninum í Tjaldrinum, partafelag nr. 3, fyrsta eintak av bókini.
Um tú veitst okkurt, sum VP ikki veit - skriva so til vp@vp.fo


text:
Taš, iš varš hildiš at vera fullkomiliga óhugsandi, er nś veruleiki.
Formašurin ķ Sambandsflokkinum hevur bošaš Fųroya fólki frį, at hann droymir um at loysa okkara land śr Rķkisfelagsskapinum.
Ķ stašin vil hann stovna ein RĶKJA-felagsskap, tvs. eitt sjįlvstųšugt fųroyskt rķki, iš skal hava okkurt annaš slag av samstarvi viš Danmark og Grųnland.
Man trżr tķ ikki.
Taš er alla ęru vert, at fólk broyta meining og lata seg sannfųra av nżggjum.
Hetta er at tóna reint flagg.
Men taš er óhoyrt, at ein formašur ķ Sambandsflokkinum vendir Rķkisfelagsskapinum bakiš og - eins og fullveldispolitikarar - droymir um eitt sjįlvstųšugt rķki.
Taš sigur seg sjįlvt, at sambandsfólk fįa ikki livaš viš, at brotiš veršur viš politiska grundstųši floksins.
Sambandsflokkurin eigur heldur ikki at kunna liva viš, at tey mongu verša svikin, iš settu sķtt įlit į, at okkara flokkur er garantur fyri stabiliteti og trivnaši innan fyri tryggu garšarnar ķ Rķkisfelagsskapinum.
Sambandsflokkurin mį sjįlvsagt hava eitt sambandsfólk til formann.
---


text:
Jógvan Arge fanst á býráđsfundi í Havn í kvřld harđliga at núverandi meirilutanum fyri at lćkka inntřkurnar hjá kommununi nćsta ár til tess at vinna einum nýggjum stýri neisur.
“Tađ er kanska gott, at ein meiriluti í býráđnum í kvřld fer at samtykkja at lćkka skattaprosentiđ 0,75 prosent. Men tađ er minni gott, at hetta fyrst og fremst verđur gjřrt í hevnisřku, tí at gamli meirilutin hevur mist rćđiđ í býráđnum.
Reglurnar eru, at fíggjarćtlanin skal verđa liđug fyri 1. december. Hon skal innihalda řll třl fyri inntřkur og útreiđslur, harímillum skattaprosentiđ, sum skatturin verđur líknađur eftir.
Tađ kann tykjast bćđi lřgiđ og meiningsleyst, at eitt fráfarandi býráđ, sum ikki rćđur eftir 1. januar, skal áseta inntřkur og útreiđslur hjá einari kommunu, sum onnur skula stýra.
Tađ fáa vit ikki gjřrt so nógv viđ, tíverri, men hetta er ein spurningur, sum eigur at verđa tikin upp saman viđ mongum řđrum kommunuásetanum, iđ trongja til justeringar.
Ílřgurnar skerdar
Eg eri so púra samdur viđ teimum, sum siga, at viđ hesum átakinum vil gamli meirilutin gera fortređ. Hetta átak hevur onki viđ skilagóđan fíggjarpolitikk at gera. Beinleiđis avleiđingin er, at Tórshavnar kommuna hevur minni at húsast viđ og fćr ikki tikiđ tey stig fram á leiđ, sum hon eigur at taka.
Serliga gongur hetta út yvir ílřgurnar, sum vanliga hava veriđ um 140 milliónir krónur á árligu fíggjarćtlanini. Tćr detta niđur á 82 milliónir krónur – sum er eitt afturstig upp á heilar 58 mió kr.
Hevđi nakar gjřrt hetta móti fráfarandi borgarstjóranum, so eri eg vísur í, at hann hevđi veriđ líka uppřstur, sum hann var hendan dagin, tá hann varđ narrađur.
Raksturin bólgnar
Hyggur tú at uppskotinum hjá meirilutanum, so hevur hann onki gjřrt viđ, at stilla raksturin til tađ lćgra skattaprosentiđ. Meirilutin tekur bara burtur av tí, sum var ćtlađ til ílřgur, bćđi til at dekka lćkkađa skattaprosentiđ og tćr meirtjáttanir, sum komu undan kavi í gjár.
Inntřkurnar í 2017 verđa mettar til 868 mió kr, sum er 20 mió krónur meir enn í ár. Útreiđslurnar til rakstur verđa mettar at verđa 61 mió krónur meir enn í ár, svarandi til eina hćkking upp á 9,1 %.
Av tí, at als onki arbeiđi er gjřrt viđ sparingar í rakstrinum, verđa ílřgurnar allur buffarin.
Enn sitandi samgonga hevur alla tíđina lagt seg eftir at hava um 140 mió árliga til ílřgur. Nú, hon er avrřkt, leggur hon fram eina fíggjarćtlan, har rúm bert er fyri góđum 80 mió krónum til ílřgur, restin fer til rakstur og lánsgjřld.
Tađ kann ikki tulkast sum annađ enn at gera fortređ, og tađ er lítiđ mansligt, má sigast.
Okkurt er gott
Treyđugt so. Okkurt gott nýtt er í hesi fíggjarćtlanini. Eftir uppskotum frá nevndunum eru nakrar nýggjar játtanir settar á. Útreiđslurnar til almanna- og heilsumál er hćkkađar 30 mió kr.
Av teimum eru slakar 8 mió kr til ymiskt á eldrařkinum, eitt nú upprađfestingar; einar 3 mió kr til ymiskt á ansingingarřkinum. Nýggjar eru eisini 5,5 mió kr til umvćling av bygningum og 4 mió til kloakkir eins og 2 mió til tyrving og renovation.
Á ílřgum eru komnir tveir nýggir postar. Innkomuvegurin fćr 5 mió kr, ein skjótibreyt fćr 3,8 mió kr, men alt hetta eins og tćr 20 milliónirnar meir til rakstur verđur fíggjađ av Skúlanum á Flřtum og řđrum ílřgum, sum ikki vóru markađar upprunaliga.
Leysir pengar
Vit hava upplivađ, at pengarnir hava sitiđ leysir á Vaglinum leingi. Onki hevur veriđ spart til nakađ sum helst, og longst hevur bara veriđ eftir, at meirinntřkur skuldu koma í kassan, so gjarast kundi meir út.
Tađ hevur eisini veriđ gjřrt uttan fyrilit og uttan planlegging. Tí stendur mangt og hvat í hálvum gekki, og fariđ er ikki av álvara undir nakra veruliga stóra ćtlan.
Eftirmćliđ verđur helst, at hetta var samgongan, sum vóđ í pengum, mól í klingur og legđi lítiđ eftir seg! Tann, sum nú stendur á gáttini, kann bara blíva betri”, segđi Jógvan Arge á býráđsfundi.
---


text:
Ríkisfelagsskapurin, blokkstuðulin og fólkatingssessirnir - Partur 2 av 5
26. apríl 2019
Ríkisfelagsskapurin nógv ár á baki
Søguliga hevur Ríkisfelagsskapurin fleiri 100 ár á baki. Men hvønn týdning hevur hesin felagsskapur fyri føroyingar í dag, ella hevur hann nakran týdning? Er hetta minka niður í eina kongaliga vitjan, har føroyingar samlast í fleiri túsundtali fyri at heiðra okkara felags kongshúsi.
Blokkstuðulin og fólkatingsessirnir
Blokkstuðulin, umframt tey donsku embætisfólk, sum verða lønt av danska statinum, kosta omanfyri eina milliard árliga. Skuldi føroyski staturin goldið hetta í dag, vildi undirskotið hjá okkum verið eina hálva milliard, tó at vit hava betri tíðir enn nakrantíð fyrr, og arbeiðisloysið er met lágt. Vit kunnu skjótt semjast um, at hetta letur seg ikki gera, um vit ynskja at varðveita ta vælferð, sum vit hava í dag.
Tað, at føroyingar kunnu samstarva á jøvnum føti innanfyri Ríkisfelagsskapin, hevur ómetaliga stóran týdning fyri okkum. Samstarvið er meir umráðandi nú enn nakrantíð áður!
Tað er greitt, at fólkið í Ríkisfelagsskapinum er sera ymiskt. Hetta gevur okkum til tíðir sjálvandi nakrar avbjóðingar, men tosa vit opið um hesar avbjóðingar, megna vit í samstarvi at finna loysnir. Ymiskleikin er við til at ríka felagsskapin, mentanarligt, vinnuligt, sosialt og handaligt.
Við fólkatingssessinum kunnu vit millum annað ávirka innan gransking, undirvísingarøki, uttanríkisøki, lóggávu og bankavinnu. Hetta er alt dømi um týðandi samstarv, sum vit í felag njóta gott av.
Jaspur Langgaard
valevni fyri Sambandsflokkin
RN
Back


text:
Madonna
Madonna Louise Ciccone er fødd 16. august 1958 í Bay City í Michigan í USA. Hon er ein av átta børnum í eini stórari italskari familju.
Hon er fyrst og fremst sangari og sangskrivari, men eisini filmsleikari, dansari og rithøvundur.
Madonna skrivaði sáttmála við Sire Records í 1982 og hevur síðan selt tvey hundrað milliónir fløgur um allan heim.
Sum sangari er hon kend og fagnað um allan heim. Hon verður søgd at vera tann sangarinnan, sum hevur vunnið flest pengar í yrki sínum. Sagt verður, at konsertferðin hon gjørdi í 2006, Confession Tour, er mest væleydnaða konsertferð, nøkur sangarinna hevur gjørt.
Hon er eisini dansari. Var við í dansibólkinum hjá Marthu Graham og Alvin Ailey Dance Troop í New York.
Hon er filmsleikari. Hon hevur spælt við í Desperately Seeking Susan, Dick Tracy, A League Of Their Own, Truth Or Dare og í Evita, har hon vann eina Golden Globe.
Hon er eisini rithøvundur og hevur skrivað fimm bøkur til børn. Fyrsta bókin Ensku Rósurnar kom út í 2003.
Madonna býr við manni og børnum í London og Los Angeles.
ÚtgávurRætta
KeldurRætta
- ↑ "L.A. Triumph, Inc. v. Madonna Louise Veronica Ciccone et al". Justia Dockets & Filings. 2004. http://docs.justia.com/cases/federal/district-courts/california/cacdce/2:2010cv06195/480519/107.
- ↑ Lansky, Sam (February 26, 2015). "Madonna Stays in Vogue with Rebel Heart". Time. Retrieved February 27, 2015.


text:
Hvat er frælsi?
Røða hjá Brandari Heðinsson, sum hann helt í flaggdagskaféini, sum Suðurstreymoyar Tjóðveldisfelag og Ungatjóðveldið skipaðu fyri Flaggdagin.
Vælkomin til fyrsta partin av poddvarpinum hjá Unga Tjóðveldinum: Frælsisbitar.
Í Frælsisbitum kóka vit stórar hugsjónir niður í smáar bitar og geva tær okkurt at tyggja uppá.
Fyrsti partur snýr seg um kjarnuna í allari hugsan okkara: Frælsi.
Hvønn dag stríðast vit fyri frælsinum hjá tí einstaka og fyri teimum frælsu Føroyum.
Men tað ljóðar nokkso “no shit, Sherlock” at vera fyri frælsi. Hvør er ímóti tí?
Ongin ferð á val við herrópinum “minni frælsi!”.
Heldur tvørtur ímóti fara øll á val við herrópum sum:
Talufrælsi!
Trúðarfrælsi!
Savningarfrælsi!
Vinnufrælsi!Búskaparfrælsi!
Samvitskufrælsi!
Frælsi til frælsi!
Frælsisstríð, Frælsisbitar, frælsishugsan!
Frælsisfrælsi
Frælsis-alt!
Men um frælsi merkir alt hetta her so merkir tað onki.
So er tað eitt innantómt hugtak.
Og tað er júst her trupulleikin íkemur.
Tí orðið “frælsi” er eitt jaligt orð líka sum hugtøk sum vælferð, vøkstur ella fólkaræði .
Og tí er tað eitt hugtak, ið øll royna at klepra at sínum egna politikki.
Summi kunnu til dømis siga:
“Vit vilja ikki at fyritøkur skulu dálka so nógv sum tær vilja. Nei… Vit vilja bara vinnufrælsi. Og um tað almenna noyður fyritøkur til at dálka minni so gera vit okkum inná frælsi hjá vinnuni. Og… Tú ert ikki ímóti frælsi, ha?”
Frælsi verður also misnýtt til at rættvísgera ting, ið als onki hava við frælsi at gera.
Tað er sum kollveltingarkvinnan Maria Jeanne Philiponn spyrjandi græt: “Á Frælsi! Hvørjar ræðugerir eru ikki framdar í navnið tínum?”
Hetta er orsaka av at frælsi oftanni verður skeivt definera sum: at sleppa undan skyldum.
At vit skulu kunnu gera júst tað sum vit hava hug til uttan nakrar avleiðingar.
Hetta er klikka.
Tí tá sigur mann faktiskt at vinnufrælsi er at fyritøkur hava rætt til at krædda sær so nógvar pengar sum yvirhøvur gjørligt uttan at taka hædd fyri umhvørvinum, samfelaginum ella einstaklinginum. Vit mugu víkja fyri frælsinum hjá pengavaldinum.
Tá sigur mann:
At loysing elvir til ófrælsi tí at við fullveldinum kemur so nógv ábyrgd og so nógvar skyldur.
Og so skulu vit sjálvi gera ting. sjálvi Fíggja . Sjálvi Skapa. Og so sleppa vit ikki at gera tað sum vit vilja uttan avleiðingar. Ríkisfelagsskapurin er veruligt frælsi tí við honum standa vit føroyingar ikki við ábyrgdini og skyldinum av okkara egna landið. Vit hava ikki valdið sjálvi. Vit hava við Danmark frælsi frá at hugsa og virka sjálvi.
Og trælurin er frælsur tí hann sleppur undan at sjálvur at skula orðna fyri mati, arbeiðsskema og lívd.
Hetta er faktiska hugsanin, sum fleiri hava tá tey siga seg vilja stríðast fyri frælsi.
Men hon er fullkomiliga skeiv tí hon altíð í síðsta enda úrslitar í størri ófrælsi og óeydnu fyri samfeløg og menniskju.
Unga Tjóðveldið hevur tó júst ta øvugtu fatanina.
Frælsi er ikki at sleppa undan ábyrgd.
Frælsi er ábyrgd!
Ábyrgdin á okkum sjálvum og gerum okkara.
Ábyrgdin á næsta okkara.
Ábyrgdin á samfelag okkara.
Løgið nokk sprettur frælsi nevniliga ikki úr øllum tí vit sjálvi kunnu gera.
Heldur tvørtur ímóti. Frælsi sprettur burtur úr øllum tí vit ikki sjálvi kunnu gera.
Tí menniskjan er óvanliga bundin ímun til onnur djór.
Ein fiskur dugur sjálvur at svimja og eta. Og so er hann nøgdur.
Menniskjur hava nógv háfloyktari tørvir.
Vit kunnu ikki bara eta tað sum er í náttúruni.
Tí hava vit matgerð.
Vit frysta um vit eru nakin.
Tí hava vit hús og klæðir.
Og vit kunnu ikki skapa alt sjálvi.
Tí hava vit samfeløg við kokkum, timburmonnum og skræddarum o.s.fr.
Tá timburmaðurin smíðar kokkinum hús og kokkurin gevur skræddaranum mat og skræddarin gevur timburmanninum arbeiðsklæðir økist vælferðin og frælsi hjá øllum.
Men tá vit hava alt hetta eru vit enn ikki nøgd.
Vit ikki bara vilja liva. Men vit vilja liva væl.
Tí okkum tørva eisini kærleika, nærleika og vinarlag.
Og tí hava vit vinir, unnustar og samhaldsfesti.
Hetta krevur at vit skapa. Og tað er búgvandi í sjálvum tí at skapa at taka ábyrgd.
Tóku vit ikki byrðuna á okkum at skapa varð jú onki skapt.
Og frælsi er rætturin og møguleikin at skapa og gera nakað
Uttan at nakar skal forða ella tálma tær tíni skapanarevnið.
Men vit mugu skapa til frama fyri eydnusælu menniskjans.
Hetta er hóast alt orsøkin til at vit yvirhøvur noyðast at skapa frá fyrstantíð av.
Vit kunnu óivað øll semjast um at vísindini hava givið menniskjuni størri frælsi til at skapa ting, ið bøta um lív okkara.
Men vit eru nokk eisini samd um at atombumban ikki hevur givið okkum nakað serligt frælsi.
Hjálpitøkni til fólk við breki økir um førleika teirra at skapa og vera.
Tí er tað eitt dømi um veruligt frælsi. Tí tá hava vit tikið ábyrgd av hvørjum øðrum og økt um frælsi teirra, ið bera brek.
Bumbur taka møguleikan frá fólki at skapa og vera. Tí er talan ikki um frælsi.
Pluss og Pluss kann ongantíð blíva minus.
Frælsi kann ongantíð úrslita í ófrælsi.
Ábyrgdarloysi og sjálvsókni úrslitar neyðturvuliga í ófrælsi.
Ábyrgdin úrslitar neyðturviliga í frælsi.
Tí er frælsi ábyrgd.
Tá peningavaldið tvíheldur um sítt frælsi at gera sum tað vil úrslitar tað í fátækradømi, kríggi og dálking. Tí kann pengavaldið ikki skapa frælsi.
Tá einaveldisharrar lovað fólkum frælsi og skipa alt samfelagið undir einum totaliterum stýrið tekur staturin allað ábyrgdina frá einstaklinginum. Einaveldir kunnu tískilin ongantíð skapa frælsi.
Og tá stór lond tvíhalda um at teirra tjóðarfrælsi er frælsi at kúga onnur lond úrslitar tað í hjálondum uttan fullveldi, uttan egin ábyrgd og tískil uttan frælsi.
Hetta síðsta er Imperialisma. Og Imperialisman kann ongantíð skapa frælsi. Eiheldur tann danska.
Vit føroyingar eru ikki frælsir í dag. Vit hava ikki sjálvi alt vald, allar skyldur og alla ábyrgd á okkara egna landið. Tí hava vit eiheldur allan rætt, førleika ella møguleika at skapa einar betri Føroyar til frama fyri lívið hjá øllum, ið búgva her í Føroyum.
Men tað kunnu vit blíva. Tað noyðist ikki at vera sum tað er nú. Eitt annað samfelag er gjørligt.
Tí taka vit haraftur ímóti alla ábyrgd og allar skyldur á okkum sjálvi við at loysa frá Danmark og stovna Føroyar sum eitt sjálvstøðugt ríki kunnu vit veruliga verða fræls.
Fræls at spyrja og læra eftir egnum tørvi.
At droyma og skapa sum vit sjálvi vilja.
Fræls til at í felag gera lívið hjá hvørjum øðrum so vakurt og frælst sum yvirhøvur til ber.
Sum frælst fólk í frælsum landi.
Við ábyrgd á sjálvum sær.
Alt ber til.
Men loysing krevst.


text:
Orð: Annika Hoydal
Lag: Norskt fólkalag
Eitt kvøldið so síðla, til hvíldar eg fór
sorg visti eg meg ei at hava.
Frá gentu míni tá komu eini boð
til hennara eg noyddur var at fara.
Ongan meir enn hana havi eg elskað.
So gekk eg mær innar í hennara búð
sum altíð eg var vanur at gera.
Har stóðu tær moyggjar í stórari sorg:
gentu mína deyðin hevði tikið.
Onga meir enn hana havi eg elskað.
So gekk eg mær út á ta grønu ong
har hoyrdi eg klokkurnar ringja.
Eit annað eg kendi – ei øðrum visti av
enn hjarta mítt sundur fór at støkka.
Onga meir enn hana havi eg elskað.


text:
- 1Share
STARVIÐ
Tekniski leiðarin hevur ábyrgdina av tekniska økinum. Harumframt er leiðarin við til at menna Fugla_arðar kommunu saman við býráðspolitikarum, leiðarum og starvsfólkum. Tekniski leiðarin er eisini við í leiðslubólkinum hjá Fugla_arðar kommunu. Fugla_arðar kommuna miðar ímóti at veita góða og skynsama tænastu, og strembar eisini eftir at veita borgarum og vinnulívi bestu umstøður fyri menning og framburð. Hetta setir krøv til, at tekniski leiðarin hevur evni at arbeiða í eini politiskari skipan, og harvið stuðlar og ráðgevur býráðnum í ætlanini um at menna Fugla_arðar kommunu í tøttum samstarvi við borgarar og vinnulív.
HØVUÐSUPPGÁVUR
Uppgávurnar hjá tekniska leiðaranumeru m.a. at:
• veita borgarum og vinnulívi eina dygdargóða viðgerð og tænastu
• veita politikarum fakliga og profesionella ráðgeving og dygdargóða tænastu
• megna at halda visjónir og møguleikar í miðdeplinum
• tryggja at samtyktir verða framdar innan teir karmar, ið býráðið og kommunan áseta
• menna tekniska økið sum arbeiðs pláss, soleiðis at tað er spennandi og mennandi at fara til arbeiðis
• tryggja at Fugla_arðar kommuna hevur ein sunnan rakstur
• fyrireika og menna Fugla_arðar kommunu fakliga, soleiðis at Fugla_arðar kommuna kann taka við teimum avbjóðingum, um framtíðin hevur at bjóða.
FØRLEIKAKRØV
Umsøkjarar verða mettir eftir fakligum, leiðsluligum og persónligum førleikum. Umráðandi er, at tú:
- hevur verkfrøðingaútbúgving, ella annað viðkomandi útbúgvingarstøði, saman við royndum.
- hevur góðan kunnleika til og royndir innan leiðslu, fyrisiting og fíggjarstýring.
- hevur góð leiðslu- og samstarvsevnir og mennandi leiðslustíl
- dugir væl at samskifta bæði munnliga og skrivliga
- hevur evni at raðfesta og tolir arbeiða undir trýsti
- dugir og torir at taka avgerðir
- ert opin, fyrikomandi og hevur ein tænastusinnaðan hugburð.
SETAN OG LØN
Starvið verður sett tann 1. august 2019, ella eftir nærri avtalu. Starvið er fulltíðarstarv, og verður lønt sambært sáttmála við vvarðandi yrkisfelag.
UMSÓKN
Nærri upplýsingar um starvið kunnu fáast við at venda sær til Jákup Frants Larsen, kommunustjóra, á telefon 23 80 02, teldupost jakupl@fugla_ordur.fo
Skrivlig umsókn, saman við avriti av prógvum og møguligum viðmælum, skal verða okkum í hendi í seinasta lagi fríggjadagin 26. apríl 2019 kl. 12.00. Umsóknir skulu sendast til: info@fugla_ordur.fo, viðmerkt «Tekniskur leiðari».
Allar umsóknir verða viðgjørdar í trúnaði.
https://fuglafjordur.fo/wp-content/uploads/2019/03/fugl-komm_tekniskur-leidari_mar19.pdf


text:
Orð: Sámal á Toftini
Lag: Hallgrím Miðberg
1. Í dalinum hugtungur gekk eg
og hugsaði um, hvat var hent,
um gleðina, friðin so søtan,
sum hjarta mítt fyrr hevði kent.
Eg mintist tær signaðu løtur,
tá Jesus, eg fylgdist við tær,
so lættar mær kendust tær gøtur,
alt fagurt og ljóst tú vart mær.
2. Men heimurin lokkandi dró meg,
og høvdingi hans dugdi væl.
„Hygg alt tað, sum hjarta títt krevur,
tað er her, tú eiga tað skal.
Tær nýtist ei hugsa um annað
enn bara at hava tað gott.“
Men eitt var, hann ikki mær segði,
at einaferð ævig er nátt.
3. Og longri og longri burt fór eg,
í syndum og lystum eg svav
og royndi at skúgva tað frá mær,
at lív títt tú fyri meg gav.
Men myrkrið bert seig meira um meg,
tí syndin, hon helt mær so fast,
tá brádliga skein gjøgnum myrkrið
av Himlinum ljósið so bjart.
4. Tá talaði Harri, tú, við meg
og vísti mær hæddina á.
Tú baðst meg at hyggja upp hagar
og siga tær, hvat ið eg sá.
Eg eygunum vendi mót Himli,
sá tindrandi, stjørnufult hav
og hválvið, so fagurt av litum –
ein forsmakk av dýrdini gav.
5. Har uppi, áh, Jesus, tú goymir
ein ævigan bústað til mín,
tí við tínum blóði tú keypti
tey burtvilstu aftur til tín.
So trygt og so væl tú skalt leiða
tey fram fyri Faðirin har.
„Hygg øll tey, tú gavst mær at eiga,
um ævir tey verða mær nær.“


text:
Orð og lag: Aage Samuelsen
Týtt: Kajfinn Hammer
1. Jesus, mín Frelsari, er mildur og eymur,
søtari er fyri mær Hann enn nakar dreymur!
Krossins deyða leið, men í kraft Hann nú livir,
sigur ævigan Hann vann.
Niðurlag: Syng eitt hallelujalag,
syng um Jesus hvønn ein dag!
Honum prís vit bera,
Hann vár hjálp skal vera,
syng eitt hallelujalag!
2. Gamlir patriarkar um Jesus profeteraðu,
lærusveinar Hansara vítt Orðið demonstreraðu,
Jesus var við og gjørdi tekin og undur,
tað var Hann, sum sigur vann.
3. Jesus Kristus, Leyvan av Juda ætt og rót,
opnar eygu blindra og ber lamnum heilsubót.
Hvítusunnueldin á jørð Hann her kveikti,
eftir at Hann sigur vann.
4. Midnáttsrópið ljóðar, Guð vekur upp tey deyðu,
reisir upp hin falna og tí blinda gevur eygu.
Brúðurin til reiðar seg ger at møta Honum,
sum ævigan ein sigur vann.


text:
13. november 2016
130 ung til leikaramenning í Klaksvík um vikuskifti
Fríggjadagin, leygardagin og sunnudagin hevur talentvenjing verið í Klaksvík, har umleið 130 ung í aldrinum 12, 13,14 og 16 hava verið og vant hondbólt í báðum hallunum í Klaksvík. Tað er HSF, ið skipar fyri venjingunum og ung úr feløgum kring landið eru við.
Stjørnan hevur tríggjar leikara við í talentvenjingini í løtuni: Óluva, Birita og Bergit.
Vit í Stjørnuni ynskja at takka øllum fyri eitt gott vikuskifti við hesum myndum frá leygardegnum:
Stjørnan hevur tríggjar leikara við í talentvenjingini í løtuni: Óluva, Birita og Bergit.
Vit í Stjørnuni ynskja at takka øllum fyri eitt gott vikuskifti við hesum myndum frá leygardegnum:
Leygardagin 24. september
ídag vóru báðar hallirnar í Klaksvík rammi um leikaramenningingina hjá U12 og U13. Norðlýsið var á staðnum og tók nakrar myndir frá degnum.
Myndir: Oliver Joensen
Myndir: Oliver Joensen
Petur Mittún, hondbóltsmennari, letur væl at støðinum og umstøðunum hjá ungu hondbóltsleikarunum, sum í dag vandu í Klaksvík.
Fyrr í ár setti HSF Petur Mittún sum hondbóltsmennara. Hann hevur ábyrgdina av, at menna støðið hjá ungu hondbólsleikarunum í Føroyum. Ein liður í hesum er leikaramenning, har leikarar úr øllum landinum samlast og fáa góðar venjingar saman. Í dag vóru U12 og U13 leikararnir úr øllum landinum í Klaksvík og Petur letur væl at bæði leikarunum og umstøðunum.
- Tað var hugaligt at vera til hesar venjingar, tí tað sær ordiliga gott út við hondbóltinum í løtuni. Leikaramenningin er fyri leikarar, sum feløgini hava viðmælt eru egnaðir til hetta, og tí eru tað teir bestu leikararnir. Men hetta eru ikki landslið, tað er umráðandi at undirstrikað. Vit hava havt - leystliga roknað - eini 200 leikarar tilsamans til venjingar í dag og í gjár, tá U14 árgangurin var á Eiði. Vit hava valt at sett teir útlendsku venjararnar í føroyskum hondbólti at taka sær av ymisku árgangunum. Teir eru dugnaligir venjarar, og so hava vit føroyingar, sum eru hjálparvenjarar og vónandi uppá tann mátan fáa íblástur og betri førleikar. Fleiri av føroyingunum eru frammanundan venjarar hjá eldru landsliðunum. Málið er at fáa betri útbúnar venjarar og harvið hækka støðið fyri venjarar og leikarar, sigur Petur Mittún við Norðlýsið.
- Vit hava góðar leikarar og flestu feløgini eru væl fyri. Taka vit t.d. í Klaksvík, so skilji eg á lagnum, at Stjørnan hevur sett ein sera dugnaligan venjara, meðan Team Klaksvík hevði fleiri leikarar við. So tað sær spennandi út, sigur Petur.
Hann sigur eisini, at HSF í løtuni er í gongd við at menna ein føroyskan leist fyri føroyskan hondbólt.
- HSF er í gongd við at menna tað sum vit kalla ein føroyskan leist. Har verður lýst, hvat fyri leikarar vit vilja hava í føroyskum hondbólti. Tí tað er givið, at vit mugu leggja dent á ymisk viðurskiftir, har vit m.a. ikki hava so høgar leikarar, og tí mugu satsa meir uppá m.a. gott verju- og kontraspæl. Taktiskt halta vit nakað, so tað er eitt fokus punkt, sigur Petur Mittún.
Hann leggur afturat, at seinni í vetur heldur leikaramenningin fram og eisini onnur átøk, har m.a. leikararnir samlast eitt heilt vikuskiftið fyri at mennast sum leikarar og persónar.
Fyrr í ár setti HSF Petur Mittún sum hondbóltsmennara. Hann hevur ábyrgdina av, at menna støðið hjá ungu hondbólsleikarunum í Føroyum. Ein liður í hesum er leikaramenning, har leikarar úr øllum landinum samlast og fáa góðar venjingar saman. Í dag vóru U12 og U13 leikararnir úr øllum landinum í Klaksvík og Petur letur væl at bæði leikarunum og umstøðunum.
- Tað var hugaligt at vera til hesar venjingar, tí tað sær ordiliga gott út við hondbóltinum í løtuni. Leikaramenningin er fyri leikarar, sum feløgini hava viðmælt eru egnaðir til hetta, og tí eru tað teir bestu leikararnir. Men hetta eru ikki landslið, tað er umráðandi at undirstrikað. Vit hava havt - leystliga roknað - eini 200 leikarar tilsamans til venjingar í dag og í gjár, tá U14 árgangurin var á Eiði. Vit hava valt at sett teir útlendsku venjararnar í føroyskum hondbólti at taka sær av ymisku árgangunum. Teir eru dugnaligir venjarar, og so hava vit føroyingar, sum eru hjálparvenjarar og vónandi uppá tann mátan fáa íblástur og betri førleikar. Fleiri av føroyingunum eru frammanundan venjarar hjá eldru landsliðunum. Málið er at fáa betri útbúnar venjarar og harvið hækka støðið fyri venjarar og leikarar, sigur Petur Mittún við Norðlýsið.
- Vit hava góðar leikarar og flestu feløgini eru væl fyri. Taka vit t.d. í Klaksvík, so skilji eg á lagnum, at Stjørnan hevur sett ein sera dugnaligan venjara, meðan Team Klaksvík hevði fleiri leikarar við. So tað sær spennandi út, sigur Petur.
Hann sigur eisini, at HSF í løtuni er í gongd við at menna ein føroyskan leist fyri føroyskan hondbólt.
- HSF er í gongd við at menna tað sum vit kalla ein føroyskan leist. Har verður lýst, hvat fyri leikarar vit vilja hava í føroyskum hondbólti. Tí tað er givið, at vit mugu leggja dent á ymisk viðurskiftir, har vit m.a. ikki hava so høgar leikarar, og tí mugu satsa meir uppá m.a. gott verju- og kontraspæl. Taktiskt halta vit nakað, so tað er eitt fokus punkt, sigur Petur Mittún.
Hann leggur afturat, at seinni í vetur heldur leikaramenningin fram og eisini onnur átøk, har m.a. leikararnir samlast eitt heilt vikuskiftið fyri at mennast sum leikarar og persónar.


text:
2622.16 - Búskapur og Samfelag
Skeiðsnummar
2622.16
Heiti
Búskapur og Samfelag
ECTS
10
Fortreytir
Miðnámsútbúgving ella samsvarandi førleiki. Førleiki í enskum máli.
Endamál
Endamálið við skeiðinum er at veita søgu-, stjórnmála-, og samfelagsfrøðis-lesandi innlit í • Grundleggjandi partar av lærugreinini búskaparfrøði, herundir týðandi hugtøk og myndlar • Tann leiklut, sum búskaparfrøði hevur í verkligum politikki, og tann leiklut, sum búskaparlig viðurskifti hava og hava havt í samfelagsligum umbroytingum
Innihald
Innleiðslu í nøkur av teimum grundleggjandi hugtøkunum og myndlunum innan búskaparfrøðina. Týðandi tema eru útboð og eftirspurningur, marknaðarmekanisma, marknaðarinntriv, produktivitetur og búskapar-vøkstur, búskaparsveiggj og konjukturstýring, altjóða handil
Læru- og undirvísingarhættir
Skeiðið er 60 tímar. Frálærutímarnir verða nýttir til stuttar fyrilestrar, at svara spurningum, og dialogar, studentaframløgur, herundir regluligar vegleiðandi royndir við 15-20 minutta munnligum studentaframløgum við útgangsstøði í neyvari tilskilaðum læruúrtøku-stevnum. Mælt verður til regluligt og skipað bólkaarbeiði sum liður í fyrireiking.
Læruúrtøka
Lesandi, ið hevur staðið skeiðið innleiðsla í búskaparfrøði sum part av BA/BS prógvi, hevur, tá skeiðið er lokið, fingið duguleika í at greiða frá, lýsa, og/ella meta um niðanfyri standandi samfelagsbúskaparlig málsevni: • Marknaðarbúskapur sum drívmegi aftan fyri framleiðslu, arbeiðsbýti og altjóða handli • Marknaðarmekanisman við útboði, eftirspurningi og prísskapan • Orsøkir til at marknaðarmekanisman viðhvørt ikki virkar nóg væl og møguligar politiskar loysnir • Búskaparligu geirarnir og ringrásin, máting av arbeiðsloysi, prísvøkstri og ójavna • Tjóðarroknskapur, herundir gjaldsjavni og uttanlandshandil • Inntøkuskapan, búskaparvøkstur • Búskaparsveiggj og búskaparkreppur • Ymisk sløg av konjukturpolitikki, ástøði aftanfyri, amboð og endamál • Altjóða handil
Próvtøkuháttur
Próvtøkan verður munnlig og við fyrireikingartíð. Munnliga próvtøkan varir 20 minuttir. Fyrireikingartíðin er 40 minuttir, og atgongd er til alt tilfar undantikið internet og fartelefon.
Próvdøming
Uttanhýsis
Próvtalsstigi
7-talsstigin
Ábyrgd
Jens Chr. Svabo Justinussen


text:
Johan Petersen
Johan Petersen (1980 úr Fuglafirði) er guitarleikari búsitandi í Odense í Danmark. Hann byrjaði at spæla guitar, tá hann var 13 ára gamal og hevur síðani nomið sær kunnleika innan tónleikin. Seinastu árini hevur hann búleikast í Odense, har hann hevur spælt við fleiri bólkum. Kendastur í Føroyum er bólkurin Fuzzphase ið seinni hevur broytt navn til The Joules, sum hevur havt løg við á 15 teimum bestu og verið á mini-konsertferð í Føroyum á heysti 2006. Í The Joules er Johan tónasmiður, guitaristur og sangari.
ÚtgávurRætta
- Reach - Fuzzphase, single.[1]


text:
Gunnvá Jacobsen fekk ein lítlan skaða í gjár og hevur haft fepur í nátt, og tí hevur hon trekt seg, og fer tíverri ikki at spæla hálvfinalu í einmansleiki í badminton.
Tað verður vónað, at Gunnvá Jacobsen kann spæla í blandaðum tvímansleiki saman við Magnus Dal-Jacobsen seinni í dag.
Gunnvá Jacobsen skuldi spæla hálvfinalu móti sterka estiska spælaranum, Getter Saar sum í finaluni møtir antin Jessicu Li av Oynni Man ella Rannvá Djurhuus Carlsson.
Bartal Poulsen spælir í sínari hálvfinalu í einmansleiki móti Mark Constable úr Jersey.


text:
Føroysku svimjararnir góvu tað teir áttu, hetta fjórða og síðsta kvøldið á Oyggjaleikum 2019, og rakk tað tá til 1 trygt gullheiðursmerki umframt fýra silvur í sera harðari kapping um heiðursmerkini. Serliga Vár Erlingsgaard skaraði framúr, við at taka sítt sætta gullheiðursmerki á hesum leikum, og við at seta stórt føroyskt met í 100 frí.
- Óli Mortensen silvur í 400 frí
- Vár Eidesgaard silvur og føroyskt met í 100 frí
- Signhild Joensen silvur í 50 rygg
- Vár E. Eidesgaard gull í 800 frí
- Føroyar silvur og landsliðsmet í 400×100 frí fyri menn
- Føroyar nr 4 og landsliðsmet í 4×50 frí fyri menn og kvinnur
Á heiðursmerkjatalvuni standa Føroyar til at hava ‘vunnið’ stevnuna, men loyvi eg mær at ivast, við tað at har vist nokk manglar síðsta gullheiðursmerkið hjá sera væl svimjandi Isle of Man.